Sare: "Gaur beste pauso bat eman dugu marraztutako bide horretan" - Usurbil - Noaua.eus\nSare: "Gaur beste pauso bat eman dugu marraztutako bide horretan"\nNoaua Aldizkaria 2021-01-09 19:31\nMilaka herritar mobilizatu dira gaur Euskal Herri luze zabalean, tartean Usurbilen, "guztiak ere gogo eta nahi beraren baitan elkartu gara; bidean aurrera egitea, etxerako, elkarbizitzarako eta bakerako bidean aurrera egiteko". Eta bide horretan beste pauso bat eman dela nabarmendu du Sarek, larunbat arratsalde honetako manifestazio amaieran frontoian plazaratu duen adierazpenean. Segidan duzue adierazpena osorik. Maddi Zuloaga herritarrak girotu du kantuan manifestazio hasiera eta amaiera.\nZorionak! Usurbilgo kaleak bete ditugu.\nEskerrik asko guzti-guztioi aurtengoan ere zailtasunak zailtasun hemen izateagatik eta zorionak herriz herri hau antolatzen ibili zareten pertsona guztiei, baita ere hemen batu garenoi. Irudi ederra sortu dugu gaur Euskal Herriko luze zabalean, bejondeigula. Gaurko egunez, urtez urte Bilbon elkartu gara milaka eta milaka pertsona. Aurtengoa herritar horiek guztiak gure herrietan batu gara, ezohikoa, ia ia sinestezina eta gogorra izan den 2020. urtea atzean utzi eta 2021ari hasiera emateko.\nBaina hemen gaude beste urte batez, aldarri berberaren baitan, La Casillarik gabe baina gure herriko plazan. "Bidea gara" lelopean irten gara kalera. Norbere eran, bakoitzak bere ideiak soinean eta norbere sentipen eta bizipenak altzoan, baina bide berberaren baitan; etxerako, elkarbizitzarako eta bakerako bidea. Pozgarria da azken urte hauetan norbanako ezberdinak elkarrekin lanean ikustea, elkar ulertzea, elkar entzun eta hitz egitea. Aurrerapauso ugari eman dira enpatia eta giza eskubideak oinarri. Bizipen anitzeko norbanakoen ahaleginari, arlo sindikal, instituzional, sozial eta politikotik etorritako adostasun eta akordioek egin diote ekarpena. Azalean sufritu eta zauriak dituztenen ahots batzuk ere entzun ditugu, egoera hau aldatzearen alde. Elkarbizitzarako nahia agerian utzi digu, herri gisa aurrera egiteko gogoarekin batera. Horretarako salbuespenezko espetxe politika behin betiko amaitzea beharrezkoa dugu ordea, ezinezkoa baita aurrera egitea oraindik hainbeste sufrimendu sortzen duen egoera hau aldatu gabe.\nEzin da aurrera egin, senideak eta bereziki haurrak eta adineko pertsonak zigortzen dituen urruntze politika aldatu gabe. Larriki gaixo diren gurasoak, espetxean egoera biziki larriak mantendu edota presoei ezarritako etxeratze prozesua ahalbideratzen dien gradu progresioa ukatu. Garrantzitsuak dira konponbiderako ere, Frantzian eta Espainian azken urte eta hilabeteetan eman diren aldaketak. Frantzian Xistor Haranbururen baldintzapeko askatasunak itxaropen bide berriak zabaldu ditu, Fiskaltzaren blokeo jarrera hautsiz. Espainian berriz presoen leku aldatzeak eta gerturatzeak jarrera aldaketa ematen ari dela erakusten du. Nahikoa ez izan arren aukera badela, bidea badela erakusten digu.\nEta guk aukera baliatu nahi dugu bide hori finko bilakatzeko. Horregatik gaude gaur hemen, oraindik badugulako zer ibili. Baina badugulako ere ibiltzeko bidea. Gu gara horretarako bermea, gu gara bidea.\nSei eskaera ekarri nahi izan ditugu gaurkoan hona, aurrera begira ere bide honen baitan jorratu nahi ditugunak:\n1-Lehenengoa, euskal presoen euskal herriratzea, urruntze politikarekin behingoz amaitu eta senideei ezarritako zigor erantsia eten dadin.\n2-Bigarrena, euskal preso guztien gradu progresioa ahalbidetzea, preso guztiek jarraitu beharreko birgizarteratze eta espetxeratze prozesua egin dezaten.\n3-Larriki gaixo diren presoak etxera ekartzea, dagokien artatzea, senideen babes eta konfiantzako medikuaren jarraibideekin jaso ahal izateko.\n4-Laugarrenik, adinez nagusiak diren presoen etxeratzea, euren osasuna eta bizitzeko eskubidea lehenetsiz.\n5-Bosgarren, aita, ama edo biak espetxean dituzten motxiladun haurrek gurasoekin bizitzeko duten eskubidea errespetatzea, hala nola, preso diren pertsonek guraso izateko duten eskubidea bermatzeko neurriak hartzea.\n6-Eta seigarrenik, kontuan hartzea, Frantzian betetako zigor urteak Espainian ezarritako zigorrean, zigorren batuketa eginez.\nOinarrizko eskakizunak dira hemen bildutakoak. Elkarbizitzarako bidean ematen ari garen urratsekin batera garatu beharrekoak. Gaur beste pauso bat eman dugu marraztutako bide horretan. Gaur milaka lagun batu gara herriz herri, bizipen anitzeko pertsonak, pentsamendu ezberdinekoak, minak eta esperantzak barnebiltzen ditugunak. Baina guztiak ere gogo eta nahi beraren baitan elkartu gara; bidean aurrera egitea, etxerako, elkarbizitzarako eta bakerako bidean aurrera egiteko. Milesker eta zorionak!


EBAZPENA, 2022ko ekainaren 10ekoa , Joko eta Ikuskizunen Zuzendariarena, zeinaren bidez 2022eko abenduaren 31ra arte luzatzen baita joko makinen ustiapen-baimenak eteteko aldia.\n19/2022 DEKRETUA, otsailaren 8koa , zeinaren bidez aldatzen baita Euskal Autonomia Erkidegoan jokoaren erregelamendu orokorra onesten duen dekretua. (Otsailaren 15eko EHAA, 33. zk.)\nEBAZPENA, 2021eko irailaren 14koa , Joko eta Ikuskizunen Zuzendariarena, zeinaren bidez 2021eko abenduaren 31ra arte luzatzen baita joko makinen ustiapen-baimenak eteteko aldia.\nEBAZPENA, 2021eko ekainaren 23koa, Joko eta Ikuskizunen Zuzendariarena, zeinaren bidez 2021eko irailaren 30era arte luzatzen baita joko makinen ustiapen-baimenak eteteko aldia.\n108/2021 DEKRETUA, martxoaren 16koa, zeinaren bidez jarraipena ematen baitzaie joko-sektorean COVID-19aren inpaktuari aurre egiteko ezarrita dauden neurriei. (Martxoaren 22ko EHAA, 57. zk.)\nAGINDUA, 2021eko urtarrilaren 25ekoa, Jaurlaritzako lehenengo lehendakariorde eta Segurtasuneko sailburuarena, joko-jardueretan banku-txartelen edo antzeko gailuen erabilera arautzen duena. (Otsailaren 19ko EHAA, 37. zk.)\nAGINDUA, 2020ko abenduaren 15ekoa, Jaurlaritzako lehenengo lehendakariorde eta Segurtasuneko sailburuarena, joko-operadore diren pertsona fisikoei bitarteko telematikoen bidez erlazionatzeko betebeharra ezartzen diena Euskadiko Autonomia Erkidegoko Administrazio Orokorreko jokoa arautzeko agintaritzarekin dituzten izapideetan. (Urtarrilaren 7ko EHAA, 27. zk.)\nEBAZPENA, 2020ko irailaren 25ekoa, Joko eta Ikuskizunen zuzendarirena, zeinaren bidez luzatzen baita COVID-19 pandemiak eragindako joko-makinen ustiapen-baimenak aldi baterako eteteko aldia (COVID-19aren inpaktuari aurre egiteko, jokoaren sektoreko presako neurriei buruzkoa den ekainaren 30eko 84/2020 Dekretuak ezarritakoa), eta ezartzen baita alderdi batek ustiapen-baimenak aldi baterako eten daitezela eskatzeko aukera. (Urriaren 5eko EHAA, 195. zk.)\n7/2020 EBAZPENA, urtarrilaren 14koa, Jaurlaritzaren Idazkaritzako eta Legebiltzarrarekiko Harremanetarako zuzendariarena, zeinaren bidez xedatzen baita argitara ematea Gobernu Kontseiluaren erabaki bat. Erabaki horren bidez ezartzen da uztailaren 27ko 120/2016 Dekretuak onartutako Jokoaren Erregelamendu Orokorrean jasotako plangintza berrikusteko prozedura, eta aldi baterako eteten da joko-lokalak baimentzeko edo aldatzeko eskaera berrien izapidetzea. (Urtarrilaren 17ko EHAA, 11. zk.)\n84/2020 Dekretua, ekainaren 30ekoa, COVID-19aren inpaktuari aurre egiteko, jokoaren sektoreko presako neurriei buruzkoa. (Uztailaren 8ko EHAA, 133. zk.)\n120/2016 Dekretua, uztailaren 27koa, Euskal Autonomia Erkidegoan jokoaren erregelamendu orokorra onesten duena. (Irailaren 6ko EHAA, 169. zk.)\n69/1997 Dekretua, martxoaren 25ekoa, Euskal Autonomia Erkidegoko Jokoen Katalogoa onetsi duen Dekretuaren hutsak zuzentzen dituena (apirilaren 15eko EHAA, 70. zk.)\n4/1991 Legea, azaroaren 8koa (testu kontsolidatua), Euskal Herriko Autonomia Erkidegoan jokoa arautzekoa. (azaroaren 25eko EHAA, 237. zk.)\n2017ko martxoaren 17ko aginduak indargabetuta Agindua, 2014ko abenduaren 3koa, Segurtasuneko sailburuarena, 2009ko abenduaren 4ko Agindua bigarrenez aldatzen duena, zeinaren bidez joko-makina eta -sistemen Erregelamendua onartzen duen azaroaren 17ko 600/2009 Dekretuan aurreikusitako joko-makinen erregulazioa garatzen baita, eta; bestetik, joko-makinen arteko konexio-sistemen baldintza teknikoak eta homologazio- eta ustiaketa-erregimena zehazten dituen 2012ko urriaren 30eko Agindua aldatzen duena.\nJokoaren erregelamendu orokorrak, 120/2016 dekretuak, indargabetuta Agindua, 2014ko urriaren 16koa, Segurtasuneko sailburuarena; honen bidez, "B" motako makinen edo sari programatua duten jolas-makinen eta "C" motako makinen edo ausazkoak direnen ikuskapen teknikoa arautzen da.\nJokoaren erregelamendu orokorrak, 120/2016 dekretuak, indargabetuta 25/2012 Dekretua, otsailaren 8koa, Euskal Autonomia Erkidegoko Joko-makina eta -sistemen Erregelamendua aldatzekoa dena, Joko Aretoen eta Jolas Aretoen Araudia bigarrenez aldatzekoa eta Bingo-jokoaren Araudia (martxoaren 1eko EHAA, 44. zk.) laugarrenez aldatzen duena.\n2017ko martxoaren 17ko aginduak indargabetuta Agindua, 2012ko otsailekoa Herrizaingoko sailburuarena, abenduaren 4ko Agindua aldatzen duena. Agindu horren bidez Joko-makina eta -sistemen Erregelamendua onartzen duen azaroaren 17ko 600/2009 Dekretuan aurreikusitako joko-makinen erregulazioa garatzen da (otsailaren 27ko EHAA, 41. zk.).\n2017ko martxoaren 17ko aginduak indargabetuta Agindua, 2009ko abenduaren 4koa, Herrizaingoko sailburuarena, Joko-makina eta -sistemen Erregelamendua onartzen duen azaroaren 17ko 600/2009 Dekretuan aurreikusitako joko-makinen erregulazioa garatzen duena (abenduaren 18ko EHAA, 243. zk.).\nJokoaren erregelamendu orokorrak, 120/2016 dekretuak, indargabetuta 600/2009 Dekretua, azaroaren 17koa, Joko-makina eta -sistemen Erregelamendua onartzen duena (abenduaren 18ko EHAA, 243. zk.).\nJokoaren erregelamendu orokorrak, 120/2016 dekretuak, indargabetuta 14/2015 Dekretua, otsailaren 10ekoa, Euskal Autonomia Erkidegoko bingo-jokoaren araudia bosgarrenez aldatzen duena. Jarduera hasteko orduaren aldaketa..\nJokoaren erregelamendu orokorrak, 120/2016 dekretuak, indargabetuta 620/2009 Dekretua, abenduaren 15ekoa, Euskal Autonomia Erkidegoko bingo-jokoaren Araudia hirugarrenez aldatzen duena (abenduaren 24ko EHAA, 247. zk.).\nJokoaren erregelamendu orokorra, 120/2016 dekretuak indargabetuta 55/2008 Dekretua, apirilaren 1ekoa, Euskal Autonomia Erkidegoko bingo-jokoaren Araudia bigarrenez aldatzen duena (apirilaren 15eko EHAA, 71. zk.).\nJokoaren erregelamendu orokorrak, 120/2016 dekretuak, indargabetuta 32/2005 Dekretua, otsailaren 22koa, Euskal Autonomia Erkidegoko bingo-jokoaren Araudia aldatzen duena (martxoaren 7ko EHAA, 45. zk.).\nJokoaren erregelamendu orokorrak, 120/2016 dekretuak, indargabetuta 31/2004 Dekretua, otsailaren 10ekoa, Euskal Autonomia Erkidegoko bingo-jokoaren Araudia onesten duena (otsailaren 23ko EHAA, 36. zk.).\n2017ko azaroaren 21eko Aginduak indargabetua Agindua, 2015eko ekainaren 16koa, Segurtasuneko sailburuarena, urriaren 4ko 380/1994 Dekretua garatzen duena. Dekretu horren bitartez, Joko Aretoen eta Jolas Aretoen Araudia onartu zen (EHAA, 2015eko ekainaren 25ekoa, 118. zk.).\nJokoaren erregelamendu orokorrak, 120/2016 dekretuak, indargabetuta 25/2012 Dekretua, otsailaren 28koa, Euskal Autonomia Erkidegoko Joko-makina eta -sistemen Erregelamendua aldatzekoa dena, Joko Aretoen eta Jolas Aretoen Araudia bigarrenez aldatzekoa eta Bingo-jokoaren Araudia (martxoaren 1eko EHAA, 44. zk.) laugarrenez aldatzen duena.\nJokoaren erregelamendu orokorrak, 120/2016 dekretuak, indargabetuta. 277/2000 Dekretua, abenduaren 26koaJoko Areto eta Jolas Aretoen Araudia aldarazi duena. (EHAA, 2000ko abenduaren 29koa, 248. zk.).\nJokoaren erregelamendu orokorrak, 120/2016 dekretuak, indargabetuta. 380/1994 Dekretua, urriaren 4koa, Joko Aretoen eta Jolas Aretoen Araudia onartzen duena (urriaren 20ko EHAA, 200. zk.).\nJokoaren erregelamendu orokorrak, 120/2016 dekretuak, indargabetuta 39/2012 Dekretua, martxoaren 20koa, Joko-kasinoen Araudia onartzen duena (maiatzaren 9ko EHAA, 90. zk.)\nJokoaren erregelamendu orokorrak, 120/2016 dekretuak, indargabetuta 314/1994 Dekretua, uztailaren 19koa, txartelen bidezko jokoa arautzen duena. (abuztuaren 10eko EHAA, 151. zk.).\nJokoaren erregelamendu orokorrak, 120/2016 dekretuak, indargabetuta Agindua, 1991ko irailaren 2koa, Herrizaingo sailburuarena, ausazko konbinazioak deritzon joko-modalitatea arautzen duena (irailaren 13ko EHAA, 185. zk.).\nJokoaren erregelamendu orokorrak, 120/2016 dekretuak, indargabetuta 1991ko irailaren 2ko Aginduari egindako hutsen zuzenketa, (urriaren 11ko EHAA, 206. zk.).\nAgindua, 2008ko uztailaren 21koa, Herrizaingo sailburuarena, Euskal Autonomia Erkidegoko zaldi-lasterketetako apustuei buruzko apirilaren 5eko 68/2005 Dekretuaren eranskinaren zati bat aldatzen duena.(abuztuaren 14ko EHAA, 154. zk.)(Jokoaren erregelamendu orokorra) 120/2016 dekretuak indargabetuta.\n68/2005 Dekretua, apirilaren 5ekoa, Euskal Autonomia Erkidegoko zaldi-lasterketetako apustuei buruzkoa. (apirilaren 15eko EHAA, 71. zk.).(Jokoaren erregelamendu orokorra) 120/2016 dekretuak indargabetuta.\nJokoaren erregelamendu orokorrak, 120/2016 dekretuak, indargabetuta 95/2005 Dekretua, apirilaren 19koa, Euskal Autonomia Erkidegoko Apustuen Araudia onartzen duena. (maiatzaren 17ko EHAA, 91. zk.).


Zergatik da bada jolastea hain garrantzitsua?\nA) Jolasak gorputza eta zentzumenak garatzen ditu: umeek bere gorputzarekin, objetuekin eta lagunekin egiten dituzten jolasen bitartez, indarra, muskuluen kontrola, oreka, pertzeptzioa eta beraien gorputzaren erabileran ziurtasuna lortzen dute.\nB) Jolasak adimenaren garapena suspertzen du: umeek jolasaren bitartez ikasi egiten dute, esperientzia ugari lortzen dituztelako, gauza zuzenak eta akatsak egiteko aukera delako eta beraien ezagutza martxan jartzeko eta arazoei konponbideak topatzeko aukera dutelako. Lenguaia, oroimena eta arreta ere garatzen dituzte.\nC) Jolasak komunikazioa eta sozializazio prozesuak indartzen ditu: umeak jolasaren bitartez gainerakoekin kontaktuan jartzen dira. Honek beraien inguruko pertsonak ezagutzen eta gizakien arteko harremanetarako portaera arauak ikasten eta praktikatzen laguntzen die. Gainera, guraso eta seme-alaben arteko komunikazio eta interakzioetarako tresna garrantzitsua da.\nD) Josalak garapen emozionala garatzen du: Jolasa poza eta denbora-pasa sortarazten duen ekintza bat da. Eguneroko bizitzan topatzen dituen oztopoak berlantzeko aukera ematen dio. Beraz, oreka psikologikoa eta osasun mentala errazten ditu.\nJolasteko ez dira nahitaez jostailuak behar, jostailurik gabe ere jolastu baitaiteke. Baina jostailuekin jolastu nahi izanez gero, garrantzitsua da jostailuak ongi hautatu eta egokiak izatea. Horregatik, pauta batzuk izatea da onena, hona hemen:\nJostailu birziklatuak egin eta erabiltzea aukera ona da haurrari hainbat balore trasmititu eta jostailu egoki batzuk lortzeko. Hona hemen adibide batzuk eta ez ahaztu, IRUDIMENA DA JOLASAREN FUNTSA ETA JOLASTUZ, ONDO PASATZEA!!!\nEGIN JOLAS LAGUNOK!!!


Ze polizia dugu? Ordenaren zaindarien desordena\nAuzi batzuei patxadaz begiratzea konplikatua izaten da, bizipenek gorputzak zeharkatzen dizkigute eta posizio gotortuak indartzen dira. Horietako bat da poliziaren auzia. Segurtasuna eta polizia auzi arantzatsuak izan ohi dira ezker eraldatzaileentzat. Baina gurea nazio askapenerako mugimendua izanik, ezinbestean heldu beharreko enborra da, arantzek eskuak ziztatzen badituzte ere. Erreportaje honen asmoa, gaur Euskal Herrian ditugun polizia autonomikoen ereduen analisi bat egitea da, jakinik ez dela osoa eta ertz gehiago dituen eremua dela.\nSegurtasunaren ikuspegi murritza eta gobernu eredu autoritarioak\n1980ko hamarkadan Estatu Batuetan “leiho hautsien teoria” gisa ezagutzen den esperimentua gauzatu zen. Teoria horren arabera, hiri, auzo edo kale bateko desordenak lotura zuzena du delituarekiko beldurrarekin. Inguru urbanoak baldintza onetan mantentzeak, bandalismo eta kriminalitate tasa txikitzen du. Denbora luzez aparkatuta dagoen auto bati leiho bat hautsi eta egun gutxiren buruan konpontzen ez bada, hurrena beste kristal bat hautsiko diote, ondoren gurpilak zulatu, motorreko piezak ebatsi... autoa desegin arte. Aldiz, leihoa konpondu ezkero, gainontzeko guztia ez litzateke gertatuko.\nAdibide horrekin prebentzio politikek duten garrantzia azpimarratu nahi da. Egun agintarien artean gailendu den segurtasunaren ikuspuntu autoritario eta neoliberalak, neurri errepresiboetan, indarrean eta zigorrean jarri du arreta, prebentziorako inteligentzian jarri beharrean. Gainera, segurtasunaren auzia kaleko kriminalitatera mugatzen dute. Zerbaitengatik daude kartzelak pobrez beteta eta ez marrazoz.\nAgenda sekurokrataren adibide gordinak dira Iñaki Azkuna eta Juan Mari Aburto Bilboko alkateak. “Legea betetzeko da”, “zero tolerantzia”, “egiten duenak ordaindu egiten du” eta “guerra al navajero” bezalako adierazpenetan laburbildu daiteke politika autoritario hori. Horren arabera, segurtasunaren auzia prebentzioan ez, polizia gehiago eta hobeto armatuak izatean datza.\n«Prebentzioaren ikuspuntutik, segurtasuna ez da poliziaren auzia soilik. Bestelako diziplinek zeharkatzen duten auzia da.»\nIkuspuntu punitibo horrek, arazoak konpondu beharrean larriagotu egiten ditu ordea. Helburua delituaren unea eta zigor judizialaren arteko aldea ahalik eta txikiena izatea da; berdin dio zer nolako arau haustea egin den, ez da testuingurua kontuan hartzen. Pertsona hori bergizarteratzeko bideak eskaini beharrean, zigorrak delituen errepikapenaren espiralean sartzera bultzatu lezake.\nPrebentzioaren ikuspuntutik, segurtasuna ez da poliziaren auzia soilik. Bestelako diziplinek zeharkatzen duten auzia da: hirigintza, hezkuntza, gizarte zerbitzuak, ongizatea eta feminismoa besteak beste. Batetik, neoliberalismoak areagotzen dituen ezberdintasun sozialak eta ekonomikoak baitaude delitu askoren oinarrian. Bestetik, patriarkatuak eragindako eraso matxistak daude, gizon txuri hegemonikoa ez den pertsona ororen aurkako biolentzia egiturazkoa.\nErtzaintza eta Foruzaingoa, polizia integralak?\nSarri entzun izan ditugu Eusko Jaurlaritzako agintariak Ertzaintza polizia integrala dela aldarrikatzen, baina hala al da? Poliziaren integraltasun hori, masak kontrolatzeko unitatea edo brigada mugikor gisa ezagutzen dena izatearekin lotu izan dute.\nHasteko, Euskal Herriko poliziak integralak izatetik urrun daude ordea. Ipar Euskal Herrian ez dago bertako polizia unitaterik, udaltzainez harago. Ertzaintzak eta Foruzaingoak ere gaur egun ez daukate lurraldearen kontrol erabatekorik. Segurtasun publikoa Espainiar Konstituzioaren arabera, Estatuaren eskumenekoa da nahiz eta botere autonomikoarekin banatzen den eskumen sorta bat dagoen. Aldiz, ez dago polizia autonomikoen eskumen esklusiborik, bai ordea Estatuaren segurtasun indarren eskumen esklusiboak. Horrek polizien eskumenen kudeaketaren argazki erabat kaotikoa ematen digu.\nAdibide praktiko batera joz, Guardia Zibilak zein espainiar Polizia Nazionalak nahi dutenean jarri ditzakete errepide kontrolak, Segurtasun Sailei abisurik pasa gabe. Eusko Jaurlaritzak berak salatu du espainiar segurtasun indarrek azken aldian, ikusgarritasun handiagoa izateko xedez, euskal administrazioenak diren zenbait konpetentziatan muturra sartzen ari direla. Lurraldearen kontrolerako funtsezkoak diren mugen kontrola, aire espazioa eta itsas erreskateak espainiar eta frantziar polizien esku daude. Polizia Judizialaren unitate Organikoa ere estatuko polizia indarren eskuetan dago.\n«Ertzaintzak eta Foruzaingoak gaur egun ez daukate lurraldearen kontrol erabaterkorik. Segurtasun publikoa Espainiar Konstituzioaren arabera, Estatuaren eskumenekoa da.»\nHorrez gain, etorkizun hurbilean gero eta garrantzia handiagoa izango duten hainbat unitate espezializatu Polizia Nazionalaren eta Guardia Zibilaren esku daude. Esanguratsua da, esaterako, ingurumen delituen kasuan ia eskumenik ez duela Ertzaintzak eta ez da ageri egungo gobernuaren lehentasunen artean. Talde ekologistek halakoetan Sepronarekin egiten dute lan. Antzera gertatzen da delitu informatikoekin (pederastia eta antzeko delituak barne) eta delitu ekonomikoekin (ustelkeria kasuak eta abar).\nNafarroan egoera are okerragoa da. Foru Erkidegoak duen autogobernu maila kontuan izanda, ez da Foruzaingoa Polizia Integrala izateko garapen egokirik eman besteak beste eskuinak ez duelako nahi izan. Funtzioen bikoizketa orokorra da eta Foruzaingoaren eskuduntzak eta efektibo kopurua handitzen ez diren bitartean, espainiar Estatuko segurtasun indarrek betetzen dituzte de facto funtzio horiek. Egun Nafarroa Garaian 1080 Foruzain daude, 1700 Guardia Zibil eta 700 Polizia Nazional 650 dira udaltzainak baina 270etik 15 herrik soilik dituzte polizia propioak. Gainontzeko udalerriak, txikiak izanik, ez dute gaitasunik segurtasun zerbitzua eskaintzeko eta beraz Foruzainek edo Guardia Zibilak betetzen dituzte funtzio horiek.\n«Ingurumen delituen kasuan ia eskumenik ez du Ertzaintzak eta ez da ageri egungo gobernuaren lehentasunen artean.»\n2011n Foruzain kopurua 2200 efektibora igotzea adostu zen. Aldaketaren gobernuak hiritarren segurtasuna, ikuskizun publikoak, ingurumena eta trafikoaren eskumenak, besteak beste, modu esklusiboan eskuratzea planteatu zion Espainiako Gobernuari baina ez zuen erantzunik jaso. Estatuaren aldetik eskumenen inbasioa etengabea da EAEn bezala. Bide segurtasunarena aldarrikapen historikoa da Nafarroan. Guadia Zibilaren trafiko unitatea egitatez ezarri zuen frankismoak 1959an. 2018an trafiko eskumenaren esklusibitatea Foruzainei ematearekin batera, pasarela poliziala ezarri zen. Hala, institutu armatuko trafiko unitateko agenteek zuzenean Foruzaingora pasatzeko aukera izango lukete. Momentuz ez da gauzatu arazo ekonomiko bat tarteko. Izan ere, Guardia Zibilak baldintza ekonomiko hobeak ditu Nafarroako poliziak baino.\nEH Bilduren esanetan, eskumenen esklusibitatea eta Foruzain kopurua 1500-1700 efektibora igotzea, Estatuko segurtasun indarren erretiratzearekin batera gauzatu behar da.\nBestetik, kriminalitate tasa oso txikia izanda ere, Euskal Herriak Europako polizia ratiorik handienetakoa izaten jarraitzen du, 7 polizia mila biztanleko. Montenegroren ostean (8,8) ratio handiena da, Europako bataz bestekoa 3 poliziakoa denean mila biztanleko. Are, iparraldeko herrialdeetan 1,5ekoa da. 20.000 polizia daude Euskal Herrian, Europako batez bestekoaren arabera, 6000 aski liratekeenean.\nArkauteko akademia eta trokeleko poliziak\nBi polizia eredu unibertsal daude; “postaria” eta “suhiltzailea”. Lehena, gertukoa da eta prebentzioan jartzen du indarra. Bigarrenak, iritsi, sua itzali eta ospa egiten du ondorioei erreparatu gabe. Lehenak, arazoen aurrean, eskuak gorputzetik aurreratu eta mediaziorako borondatea azalduko du. Bigarrenak eskua zuzenean gerriko borrara edo pistolara eramango du. Argi dago hemengo agintariek zeren alde egin duten.\nErtzaintza ez da euskal jendartearen isla. Ze jende mota sartzen da egun polizian? Zein dira agente bat “gai” jotzeko irizpideak? Ikasleek proba ezberdinak gainditu behar izaten dituzte. Atal psikoteknikoan, inteligentzia neurtzen duten probak daude batetik. Nortasuna neurtzen duten probak daude bestetik. Gardentasun falta izugarria da; ez dute inoiz esan ze perfil bilatzen diren eta ze irizpideren arabera hartzen den “gai” agente bat.\n«Gardentasun falta izugarria da; ez dute inoiz esan ze perfil bilatzen diren eta ze irizpideren arabera hartzen den "gai" agente bat.»\nPolemikoena, ordea, soziograma deritzon froga da. Akademiaren ereduan oinarrituta dago eta salatari izatea da bere funtsa. Guztira 300 puntu atera daitezkeen lau bloke dira. Horien artean, norbere ikaskideen iritziek 65 puntu balio dute. Ikasleei galdetzen zaie norekin patruilatuko luketen, norekin ez lioketen aurre egingo arrisku egoera bati eta abar. Ertzaintzako ahots kritikoek esan izan dute proba horrek kide jakinei kalte egiteko “aliantza perbertsoak” eratzen dituela. Halako zerbait gertatu zen XXVII. promozioan bi neskarekin. ELAk salatu zuenez, “gauza larriak” ari ziren gertatzen eta zuzendu ezean generoagatiko edo hautu sexualagatiko diskriminazio kasuak gerta zitezkeen. Akademiak ez zuen neurririk hartu eta azkenean, kideen iritziengatiko puntuazioa medio, bi neska “ez gai” gisa kalifikatu zituzten lesbianak izateagatik. Sindikatuak salatu du soziograma, “korporatibismoa eta kideen arteko mesfidantza elikatzen duen eta poliziagaien isilpeko ezabapena bilatzen duen ‘gran hermano’ modukoa dela eta generoa, aniztasun sexuala, jatorri politikoa eta abarrengatiko diskriminazio joera ekar dezakeela.” Beraz, akademia ez, eskola da behar dena.\nBestetik, legeak erakusten dira, arau horiek nola aplikatu ez ordea. Legearen interpretazio estu eta itxiak arazoak areagotu egin ditzake, pandemian behin baino gehiagotan ikusi dugunez. Gertutasuna eta enpatia bilatze aldera eta zigorraren kulturatik aldentzeko, ezinbestekoa da arauak testuinguruan jarri eta unearen arabera, pertsonen egoeraren arabera malgutasunez jokatzen jakitea. Bi printzipio mota daude: legezkotasun printzipioa, zuzenbide erromatarrean oinarritua. Legea betetzeko da eta kito. Bestea, abagunearen printzipioa; pertsona eta testuingurua aztertzen da, zigorra jartzea okerrago izan daitekeelako. Bigarren hau aplikatzean poliziak zentzuz jokatzen du. Glasgowko poliziak hala egin zuen esaterako, etorkin batzuk kanporatzeko atxilotu zituenean. Ehunka herritarrek etorkinak ez kanporatzeko herri harresia eraiki zuten. Poliziak, bortizki kargatu beharrean arazoa areagotuz, alde egitea erabaki zuen. Abagunearen printzipioa. Ertzaintzak jarrera bera izan zuen Athleticeko zein Realeko jokalariak euren entrenamendu zelaietatik finala jokatzeko irten zirenean edo martxoaren 8an Tubacexeko langileek eta mugimendu feministak egindako eserialdian. Ez aldiz, langile horiek berak Eusko Legebiltzarrera joan zirenean edo Ernairen mobilizazioetan, esaterako.\n«Ertzaintzako ahots kritikoek esan izan dute soziogramak kide jakinei kalte egiteko "aliantza perbertsoak" eratzen dituela»\nEzker abertzale ilegalizatuarekin, Rodolfo Ares Segurtasun Sailburu zela, 15/2012 Euskadiko Segurtasun Publikoaren Sistema Antolatzeko legea onartu zuen EAEko Legebiltzarrak. Hor, Euskal Herriko Poliziaren Akademia zena, Polizia eta Larrialdietako Euskal Akademia bilakatu zen. Arkauten zentralizatu zituzten segurtasunarekin zerikusia duten zerbitzuak eta ikastaroak: ertzaintza, udaltzaingoa, suhiltzaileak, larrialdi zerbitzuak, suzko zezenak, basozaintza, segurtasun pribatuko langileak eta babes zibilekoak besteak beste. Antzeko zerbait egin zuen Nafarroako Gobernuak 2005ean polizia eskola, Nafarroako Segurtasun eta Larrialdi Eskola bilakatuta.\n2012ko lege horretan bertan hartutako beste neurri batzuekin batera, segurtasunarekin lotutako eremu guztiak zentralizatu zituzten, antolaketan eta kudeaketan Segurtasun Sailari zentralitate osoa emanez eta udalei eskumenak kenduz; EAJ eta PSEk abian jarri dute Udaltzaingoaren Miñonizazio prozesua. Ikastaroen kalitatean beherakada handia gertatu da horren ondorioz, babes zibileko boluntariotzari ere eraginez. Erabaki horren atzean ordea, poliziaren eta babes zibilaren gaineko kontrol osoa izateko desioa dago eta kontrol hori, akademiatik hasten da. Horrek, gertuko polizia izatearen ikuspegian, arazoak eragin ditu ordea.\nEstefania Beltran de Heredia Segurtasun Sailburuak egindako 2013-2016 Plan Estrategikoak ez zuen ezta lehen ardatza ere bete: errekonozimendu sozial eta profesional handia lortzea, hurbiltasun eta eraginkortasunagatik.\nAzken urteetan EAJk zein PSEk hartutako erabaki guztiek, polizia herritarrengana hurbildu baino, urrundu egin dute. Ez Ertzaintza bakarrik, baita udaltzaingoa ere. Ertzaintzan, makrokomisaldegien eredua sustatu dute, erabakiguneak lausotuz eta kontrol politikoari eta herritarrari hesiak jarriz. 2012ko legean, eremuko Ertzaintzako Nagusia, herriko udaltzainburua eta alkatea biltzen zituzten Tokiko Segurtasun Kontseiluak desegin zituzten. Herritarrek ere parte hartu zezaketen, euren kexak azaltzeko. Kontseilu horiek, egin beharreko operazioen kudeaketa irizpide politiko batzuen arabera egitea ahalbidetzen zuen.\n«Azken urteetan EAJk zein PSEk hartutako erabaki guztiek, polizia herritarrengana hurbildu baino, urrundu egin dute.»\nEgun, Tokiko Polizia-Koordinaziorako Batzordea dago. Marko hori Ertzaintzako zuzendaritzak deitu dezake, edo bi alkatek. Horrek ertzainak boteretzen ditu eta alkateei eskumenak kendu. Ertzainen gaineko kontrola txikitzen du, nahi dutena egiten dute eta kontu emateak lausotu.\nBestetik, makrokomisaldegien eredu horren ondorioz, ertzainak gaur Ondarroako komisaldegitik Gernikara doaz, Azkoitiakotik Zarautzera, Bergarakotik Zumarragara eta gainera egun bakoitzean agente ezberdinak bidaliko dituzte herri bakoitzera. Beraz, herri bakoitzeko jendearen eta idiosinkrasiaren ze ezagutza dago hor? Ze gertutasun? Eskasa.\nArkauten ertzainen eta udaltzainen formazioa zentralizatzeko hartutako erabakiak ere bere ondorioak ditu, herri txikien kaltetan batez ere. Udalek hautatu egin dezakete Enplegu Publikorako Eskaintza propioak antolatu nahi dituzten udaltzainak hautatzeko, edo Arkautetik bideratu nahi duten. Arkauteko deialdietan izena ematen duten gehienak Bilbo handiko gazteak dira. Behin polizia gisa gaituta, agenteek libre dauden plazen arabera hautatu dezakete nora joan nahi duten ertzain edo udaltzain gisa. Lehenengo Bilbo hautatzen dute gehinek. Bigarren aukera gisa beste herri handi batzuk dira erakargarrienak: Getxo, Durango, Gasteiz... Herri txikietako plazak sekula ez dira betetzen. Plazak bete ahala erortzen joango dira, azkenean batere interesatzen ez zaien herri txiki batean amaitu arte lanean, hurrengo enplegu publikoko eskaintza batean mugituko den esperantzaz. Edo ertzain izan nahi zuen batek udaltzain amaituko du, berak nahi zuen herrian geratzeko aukera hori zuelako, edo udaltzain izan nahi zuen batek ertzain amaituko du arrazoi beragatik. Horren ondorioz, udaltzain izateko bokazioa duten perfil jakin bateko gazteek, uko egiten diote aurkezteari.\n«Arkauten ertzainen eta udaltzainen formazioa zentralizatzeko hartutako erabakiak ere bere ondorioak ditu, herri txikien kaltetan, batez ere.»\nHizkuntza eskakizunek ere berebiziko garrantzia dute gertutasunaren ikuspuntutik. Gaur egun, Nafarroan ez dago euskararen ezagutza eskakizunik. B2 maila eskatzen da EAEn plaza perfilatuetan (erdiak gutxi gora behera). Beste erdietan, ez da eskatzen euskara jakitea, nahiz eta puntuak ematen dituen. C1 maila nahitaezkoa jarriko balitz, hizkuntza eskubideen defentsan aurrera urrats izugarria emateaz gain, polizian sartzen direnen perfila ere asko aldatuko litzateke.\nSegurtasunaren ulerkera sekurokratak eta disidentzia politikoaren aurkako borrokak poliziaren militarizazioa bultzatu du. Hasi uniformeen itxuratik eta armen erabilerara. Beste herrialde batzuetan ez bezala, Euskal Herrian polizia guztiek armak eramateko joera gero eta handiagoa da. Hala egiten dute ertzain guztiek, eta 2012az geroztik, udaltzaingoak ere arrisku bera du. Ordutik, Segurtasun Sailak dekretu bidez agindu dezake udaltzainek ze uniforme erabili behar duten, ze arma eta abar, nahiz eta, uniformearen kasuan ez den derrigorrezkoa dekretua betetzea, Donostia kontra atera zelako. Europako beste herrialde batzuetan suzko armen erabilera murrizteko joera dagoen bitartean, hemen kontrako norabidea daramate agintariek. Udaltzainen suzko armen dekretua lantzen ari da EAEko Segurtasun Saila. Armak eman nahi zaizkie tokiko idiosinkrasia, kriminalitate tasa eta abar kontuan izan gabe.\nBrigada Mugikorra. Zer egin?\nArazo handia du herri honek Ertzaintzaren Brigada Mugikorra edo “Beltzekin”. Gatazka politikoaren urterik gordinenetan ikusi zen haien bortizkeria. 2012an, Iñigo Cabacasekin gertatu zena ere denok dugu gogoan. Aldiz, ez da inongo depuraziorik ez ardura hartzerik izan. Korporatibismoz elkar babestuz omertá aplikatu dute eta hala polizia gehiegikerietarako inpunitatea areagotu. Urteen poderioz, gero eta munstro handiagoa elikatu dute agintariek eta udaltzainetan ere halako unitateak sortzeko tentazioa handia izaten da, nahiz eta eskumenik ez izan.\nAzken urteetan nabaria izan da unitate espezializatu horretan ultraeskuineko elementuen infiltrazioa. Hor daude, esaterako, “Eskerrik Asko” bezalako elkarte españolista eta ultrak. Segurtasun Sailaren baimenaren aurka, hildako kideei omenaldiak eginez, Segurtasun Sailari nork agintzen duen argi uzteko. Deigarria da unitate hau handitu eta handitu ibili diren bitartean, nola beste unitate espezializatu batzuetan murrizketak egin dituzten: salbamendu unitatean gaueko txandak kenduz, adibidez.\n«Europako beste herrialde batzuetan suzko armen erabilera murrizteko joera dagoen bitartean, hemen kontrako norabidea daramate agintariek.»\nGaldera handira egin beharra dago. Beharrezkoa al da halako unitate bat polizia integrala izateko? Badira herrialdeak halako unitaterik ez dutenak edo desegin dituztenak (Eskozia, Quebec, Irlanda...) edo unitate askoz txikiagoak dituztenak. Masen kontrolerako, pilotakadak eta bortizkeria ez diren estrategiak baliatu daitezke. Bitartekaritza unitate indartsu eta eskumenez hornitu batekin, inteligentzia baliatuz, egoerak aurreikusi eta eragile inplikatuekin hitz eginez alternatibak aurkitu daitezke, jokabideak adostu... Edozein kasutan, izatekotan bestelako agente perfilez osatua izan beharko luke; enpatikoa, eragileengana hurbiltzeko gaitasuna duena, elkar ezagutza sustatuz. Manifestarien artean “oreinak” ikusten dituenak ez du balio horretarako, noski, ezta “10 minutu dituzue eta bestela kargatu egingo dugu” bitartekaritza egitea dela uste duenak ere.\nGatazka politikoak zipriztindutako polizia eredua\nEgun dugun polizia eredua aztertzeko ezin da albo batera utzi gatazka politiko-armatu baten ondorio ere badela egun dugun hau. Horren ondorio da gaur oraindik Espainiako Segurtasun Indarrek mantentzen duten presentzia. Elkarren jopuntuan egon dira ETA eta Ertzaintza ere.\nGuzti hori alboratu gabe, borroka armatua behin betiko amaitu eta hamarkada batera, polizia ereduari dagokionez zein egoeratan gauden begiratzea da auzia. Zoritxarrez, gatazka klabeetan jarraitzen duen polizia eredua da Ertzaintza. Euskal jendarteko sektore jakin batzuekiko fijazioa eta kriminalizazioa nabarmenak dira.\n«Zoritxarrez, gatazka klabeetan jarraitzen duen polizia eredua da Ertzaintza.»\nUrte guzti hauetan ez da polizia ereduaren inguruko inolako berrikuspenik egin, ez bada inpunitatean sakondu. Sindikatu profesionalek duten jarrera sektarioa eta agintea arazo potoloak dira polizia demokratizatzeko [irakurri ¿quién manda actualmente en la Ertzaintza? artikulua]. Cabacas auziaren ondoren, EAJ eta PSEk aukera paregabea izan zuten gauzak aldatzeko, baina ez ziren ausartu. Ordutik, indartu egin zaie ertzaintzako zenbait sektoreri edozer eginda ere, ezer gertatuko ez zaienaren ustea.\nGardentasun falta ere itzela da. Erandioko eta Oiartzungo makrokomisaldegietan leihoak ireki behar dira. Zertan ari diren fiskalizatu behar da. Euren jergan “Bermudetako Trianguloa” deitzen diete. Hor sartzen zara eta ez dakizu zer gertatzen den.\nDepuraziorik ez da egin, baina ezinbestekoa da polizia demokratizatuko bada. Gainontzean, trantsizioan segurtasun indar espainiarrekin gertatu zena gertatu daiteke orain Ertzaintzan; zezenari adarretatik ez heltzeagatik, epe ertain edo luzera arazo izugarriaren aurrean aurki gintezke. Edo hobe esanda, arazo izugarriaren aurrean gaude jada, eta hori Eusko Jaurlaritzak badaki, nahiz eta aitortu nahi ez izan.\nGatazka politikoak zipriztindutako polizia da Ertzaintza. Gaur, oraindik, inpune jarraitzen duten auziak daude. Iñaki Gonzalo, Urtza Alkorta eta Gaizka Gañan ageri dira argazkian, Ertzaintzak torturatuak hirurak. Euskal Memoria elkarteak egindako ikerketaren arabera 407 pertsona torturatu ditu polizia autonomikoak. Eusko Jaurlaritzak egindako txostenaren arabera 336 dira, baina ez du horien aitortza ofizialerako eta erreparaziorako urratsik eman. Ertzaintzaren bortizkeriaren ondorioz hildako pertsonen kasuek edota berek hildako ETAko militanteenek ere argitu gabe jarraitzen dute.


Katxonderstan: Mikel Españan dabil... eta Miguel Euskal Herrian\nMikel Españan dabil... eta Miguel Euskal Herrian\nBlog honen irakurleok, badakizue langabeziaren ondorioz euskal herritar asko eta asko atzerrira joan direla lan bila.\nHorietako bat nire lagun Mikel da. Gizajoak bi urte daramatza langabezian, eta, azkenean, kanpora alde egitea erabaki du. Oso urrutiko herrialde batera joan da. Ez dakit ezagutuko duzuen herrialdea. España izena du.\nMikelek gutuna bidali dit Españara iritsi eta pare bat egunera.\nZer moduz Euskal Herrian? Iritsi berri nauk Españara, eta majo kostatu zaidak iristea, motel. Esaten nian nik ez zela ideia ona autoz etortzea! Ba al dakik zer gertatu zitzaidan? GPSan "España" idatzi, eta aparailuak Donostiarako norabidea agintzen zidaan; Intxaurrondoko kuartelera, hain zuzen!\nGPSa alde batera utzi, eta orduak behar izan nizkian Gipuzkoatik atera eta Españaranzko bidea hartzeko. Galdeiok Diputazioko lagunari zergatik ez den ageri errepideetako karteletan "España".\nKontuak kontu, azkenean Españara iritsi ninduan. Itxuraz, ez nian desberdintasun handirik aurkitu Euskal Herriarekin: Euskal Herriko eguraldi puta berdina, tabernak eta elizak nonahi, eta bandera gorri-horiak edifizio ofizialetan.\nBaina bai, bazagok aldea Euskal Herriarekin. Adibidez, erdaldunak. Hori erdaldun pila dagoena Españan! Ez sinesteko modukoa, hi! Beasainen baino gehiago daude-ta! Ez litzatekek txarra AEK-k Españan euskaltegiak irekitzea. Lan handia izango likek. Bai, jauna.\nBaina erdaldun horiek oso euskaltzaleak dituk. Atera kontuak: Ez zagok Berria egunkaria edo Argia aldizkaria inon erosterik. Agortuta zaudek saltoki guztietan! Euskaraz jakin ez eta ale guztiak agortzen ditiztek. Bai, erdaldunak dituk, baina euskaltzaleak, eta horregatik erosten ditek prentsa euskalduna. Bazeukatek non ikasia Euskal Herriko erdaldun batzuk!\nBeste kontu bat: hik ba al dakik zein den Usted? Izan ere, nik ez diat erdara askorik ulertzen (3. urratsean nagok), baina erdaldunak beti etortzen zaizkidak Usted delako horri buruz galdezka: "Ke kiere Usted?", "Ke desea Usted?", "Tiene Usted kanbios de zinko euros?"... Usted gora eta Usted behera. Nik nola arraio jakingo diat Ustedek zer nahi duen, ezagutu ere ez diat egiten eta!\nDitxosozko Usted hori nor den jakiteko, kalean zebilen edadeko gizon bati galdera hau egin nioan:\n- Oye, por faborez, me barkatuas? Sabes kien es Usted?\nAlegia, ba ote zekien Usted nor zen. Eta ba al dakik zer erantzun zidan?\n- Yo soi Felipe.\nHarrapazak! Ez al zidak erantzun Felipe zela! Nik ez nioan galdetu bera nor zen, Usted nor zen baizik!\nGero pentsatu nian adarra jotzen ariko zela. Umore española?\nBueno, Martin, eskumuinak kuadrillakoei, eta ondo segi. Izango duzue nire berri gutunez. A, eta nahi baduzue, telefonoz ere badaukazue deitzea. Euskaltelekoak despistatu egin dituk, eta Euskal Herritik Españara egindako deiak dei "nazionaltzat" hartzen ditiztek. Ez dituk enteratzen...\nAi, gure Mikel... Erantzun gutunarekin batera, VOX hiztegia bidaliko diot, Españan hobeto moldatzeko.\nEdo, bestela, Miguel nire bizilagunarekin hitz egingo dut. Aspaldi etorri zen Españatik, eta hura ere nahiko galduta ibili zen Euskal Herrira iritsitakoan, inguruan gertatzen zitzaizkionak ulertu ezinik.\nEgiaz edo gezurraz harago, norbere mundua eta besteen mundua dago.\nEta, bai, aurreko batean ere adierazi nuen: badakit euskaraz ez dela España idazten, Espainia baizik. Eta?\nArtikulu hau gustuko baduzu, beste hau ere irakur dezakezu:\n- Eta España esnea sortuko balitz? (2013-06-01)\nEgilea: martinkitto3@gmail.com ordua: 07:42\nEtiketak: España, Euskal Herria, Katxonderstan, Martin Kitto, VOX\nmartinkitto3@gmail.com 2014(e)ko urtarrilakren 28(a) 10:03\nMikelen eta Miguelen kontu hau dela eta, elkarrizketa xelebre bat izan dut ezagun batekin. Hau esan dit:\n- Hemen UPyD euskaldun bat sortu behar dugu!\nNi harri eta zur geratu naiz, eta, zer esan ez nekienez, txistea atera zait:\n- Ba, orduan, Arroxita Hamar izango litzateke alderdiaren buruzagia.\nEzagunak ez du txistea gustuko izan. Agian, ez duelako ulertu...


Euskalariak « Euskargazki\nGerhard Bähr euskalariaren jaiotetxea\nby under Euskal Herria, Euskalariak, euskargazki, Gerhard Bähr, Gipuzkoa\nLegazpiko etxe honetan sortu zen Gerhard Bähr Daacke (Legazpi, 1900/05/06-Berlin, 1945/04/27), Udana auzoan hain zuzen.\nFamilia alemanekoa, aita Legazpiko meatzeetako zuzendari izendatzean bertara joan zen eta han sortu zen Gerhard. Haurtzaroa han eman zuen eta gaztaroan Alemanian ikasi zuen, kimika ikasketak egiteraino. Lehen Mundu Gerraren ondoren Legazpira itzuli zen eta orduan hasi zen bere euskararenganako zaletasuna: hizkuntzekiko erraztasun horrek (hamabost bat zekizkiela esan izan da) oso goizetik Vinson, Urquijo, Schuchardt, Eleizalde eta beste hizkuntzalari zenbaitekin harremanetan ezarri zuen. 1921etik aurrera, Euskaltzain urgazle izendatuta, Alemaniara itzuli zen ikasketekin jaraitu eta lanean hastera, baina ez zuen Euskaltzaindiarekin zuen harremana eten eta Euskal Herrira sarri itzuli zen. Bigarren Mundu Gerra hasi zenean Bahr Nazien alderdian ibili zen eta “División Azul“-endako interprete lanak burutu zituen. 1945ean Aliatuen tropak Berlinen sartu zirenean galdu zen betiko Gehrard Bähren arrastoa.\nRIEVen, Euskal Esnalean edo Euskeran artikulu franko idatzi zituen eta gipuzkeraren aditzari buruz materiala bildu. Bere doktoreko tesia euskararen eta iberieraen arteko konparaketa da, 1940an aurkeztua. Azkueren eskariei jarraiki, Schuchardten lan zenbait itzuli zituen. Horrezaz gain, Schuchardt-en biografia ere idatzi zuen, lexikografia lanak burutu, etab., maiz Euskaltzaindiak emandako beken bidez.\nEraikina “Alemanen etxe” gisa da ezaguna eta 1891-2 urteetan eraiki zuen Gerharden aitak. Bertan bizi izan ziren aitak Lehen Mundu Gerraren ondotik lanpostua galdu zuen arte. Esan bezala, etxea Udana auzoan dago, Oñatira bidean eskuin aldean, GI-2360 errepide ertzean baina nahiko ezkutatuta. Helbide ofiziala Telleriarte 29 du.\nGerhard Bähr WIKIPEDIA\nGerhard Bähr BIDEGILEAK\nGerhard Bähr AUÑAMENDI\n“Gerhard Bähr eta Euskal Herria” José Luis Ugarte\n“Gehrard Bähr, euskalaria” José Antonio Arana Martija\n“Vida de Gerhard Bähr” Ignacio Arbide


Kutxa kultur festibalean 5.000 lagun baino gehiago espero dituzte - Irutxuloko Hitza : Irutxuloko Hitza\nKutxa Kultur Festibalean arituko da Albert Cavalier taldea. (Argazkia: Estitxu Zabala)\nAte joka dago jada aurtengo Kutxa Kultur Festibala. Urtero legez, Kontxako Banderaren lehen asteburuarekin bat egingo du Igeldoko musika jaialdiak, eta aforo guztia betetzea espero dute antolatzaileek. Sergio Cruzado Ginmusic-eko arduradunaren arabera, 5.500 lagun inguru bilduko dira Igeldoko jolas-parkean, sarreren salmenta bide onetik bait doa, aurreko urteetan baino azkarrago. Zehazki, 35 euro balio du egun baterako sarrerak, eta bi egunetarako txartelak, berriz, 55 euro. Jaialdiko talde nagusiak, Vetusta Morla, Angel Olsen, Yo la tengo, The Strypes eta La habitacion roja izango dira. Jaialdiak ostiralean eta larunbatean hartuko du hiria. Hala, kontzertu nagusiak Igeldoko jolas-parkean izango dira, 17:00etatik 2:00etara. Gainera, jaialdiak irauten duen bitartean, jolas parkeko atrakzio guztiak zabaldik egongo dira. Skunkfunk arropa markak egin du jaialdiko merchandising ofiziala. Hala, jaialdian bertan jarriko duten postuan aukera egongo da arropa horiek erosteko, baita jaialdian arituko diren taldeen diskoak ere. Ondoren, Egiako Gazteszenan jarraituko du jaiak, 2:00etatik 7:00etara. Autobus zerbitzu bereziak Jaialdira joateko, autobus zerbitzu bereziak jarriko dituzte. 14. lineako autobus zerbitzua doakoa izango da, 16:00etan hasita, sei minuturo. Londres hotelaren ondotik aterako da, Ezeiza hotelaren parean egingo du geldialdi bat, eta hortik zuzenean igoko da Igeldora. Bestetik, ohiko 16. lineako autobusa, txartela ordainduta, 30 minuturo irtengo da Bulebarretik. Funikularrez ere egongo da aukera jolas-parkera igotzeko, baina ohiko txartela ordainduz. Gauean, after ofizialera joateko, hau da, Egiako Gazteszenara, autobus zerbitzu berezia jarriko dute. Easo kaleko 9. zenbakiaren paretik, bi autobus irtengo dira 10 minuturo Egiara. Hirira zabalduz Kutxa Kultur Festibalaren harira, jarduera gehiago antolatu dituzte aurten hirian. Hala, 2016an Donostia Europako Kulturaren Hiriburua izango denez, Elkarrizketak izeneko atalaren barnean, jarduera bereziak eskainiko dituzte:\nPlyNKids taldearen kontzertua: irailaren 5ean, 12:00etan, Easo kaleko Donostia 2016 Gunean. Doan.\nThe Hot Sprockets pub-rock talde irlandarraren emanaldia: irailaren 5ean, 13:30ean, Donostia 2016 Gunean. Doan.\nTokiko eta atzerriko musikarien arteko elkarrizketak: irailaren 6an, 17:30ean, Dabadaba tabernan, Rafael Berrio eta House of Wolves; 10:00etan, Le Bukowkyn, Niña Coyote eta Chico Tornado.\nTabakalera ireki aurreko kontzertu handia: 21:00etan, Mogwai.\nKUTXA KULTUR FESTIBALA 2015. EGITARAUA.\nIrailak 4, ostirala. Igeldoko jolas parkean: Vetusta Morla, Angel Olsen, Ainara Lagardon, Angel Stanich, Anni B Sweet, Dotore, Eraul, Ghost Number & Hip tipsy gypsies, House of wolves, Los Bracco, Mendetz, Nimu, Pull my strings, Purr, Tremenda trementina. Gazteszenan: Der Panther, Trajano eta Nimu dj-ak.\nIrailak 5, larunbata. Yo la tengo, The strypes, La habitación roja, Albert Cavalier, Ama, Arizona Baby, Black box red, Disco Bambinos, Havoc, John Grvy, Mishima, Mourn, Niña Coyote eta Chico Tornado, Novedades Carminha, Pet Fennec, Rafael Berrio, The hot sprockets, The young wait. Gazteszenan: The suicide of western culture, The Parrots, Havoc eta Disco Bambinos.


Vitoria-Gasteizko Udalaren web-orria - Udalbatzaren Idazkaritza\nAlkatea edo hark ordezko izendatzen duen zinegotzia\nUdaletxea, Espainia plaza, z.g. 1. solairua\nAktak idatzi eta gordetzea, baita gainbegiratu eta baimentzea ere; Udalbatzako lehendakariak ontzat eman beharko ditu.\nEkintza eta erabakiei buruzko ziurtagiriak egitea; Udalbatzako lehendakariak ontzat eman beharko ditu.\nBilkura deialdiak egiten, eztabaidetan ordenari eusten eta bozketak behar bezala gauzatzen laguntzea Udalbatzako lehendakariari, eta orobat laguntzea Udalbatzaren eta batzordeen lanak behar bezala bideratzen.\nUdalbatzaren erabakiak jakinaraztea, argitaratzea eta gauzatzea.\nUdalbatzari eta batzordeei lege aholkularitza ematea. Arauzkoa izango da hori honako hauetan:\nDena delako gaia jorratuko den bilkuraren aurretik, garaiz, lehendakariak agintzen edo kideen heren batek eskatzen duenean.\nGehiengo berezia eskatzen duten gaien inguruko kontuak diren guztietan.\nLege batek hala eskatzen duenean, Udalbatzaren eskumeneko gaietan.\nGobernu organoak kontrolatu eta fiskalizatzeko zereginak direla eta, lehendakariak edo gutxienez zinegotzien laurden batek hala eskatzen duenean. Izaera nazionaleko gaikuntza duten toki administrazioko funtzionarioentzat erreserbatuta egongo dira zeregin horiek. Lehendakariari dagokio izendapena egitea, Toki Jaurbidearen Oinarrien Legearen zortzigarren xedapen gehigarrian aurreikusitako moduan, eta lege horren 130. artikuluan aurreikusitako zuzendaritza organoen pareko izango da, Udalbatza arautzen duten arau organikoek horretaz diotena gorabehera.\nEta, gainera, Udalbatzaren Idazkaritza Nagusiko Erregistroaren funtzionamendua zuzentzea. Zeregin horiek behar bezala egin ahal izateko, autonomia izango du, eta beharrezkotzat jotzen duen informazio guztia eskatu ahal izango die Vitoria-Gasteizko Udaleko organo eta zerbitzuei.\nUdaletxeak, Toki Jaurbidearen Oinarri Legeak jasotzen duen bezala, ondasun eta ekintza interes-erregistro bat du. Nahi duten horiek Bilkuraren Idazkaritzan aurkitu ahal izango dute.


Irekia Eusko Jaurlaritza - Gobierno Vasco :: Artolazabal: "Euskadi Lagunkoiak ‘Etxebizitza lagunkoierako gida’ aurkeztu du eta, hartan, dementzia duten pertsonen beharretara egokitzeko aholkuak jaso dira"\nArtolazabal: "Euskadi Lagunkoiak ‘Etxebizitza …\nArgazkiak EJ GV / Gorka Estrada Iturria: Irekia\n19_09_19_Matia_Artolazabal___2_.jpg Iturria: Irekia\n19_09_19_G_Estrada_EJ_GV___8_.jpg Iturria: Irekia\n19_09_19_G_Estrada_EJ_GV___2_.jpg Iturria: Irekia\n19_09_19_G_Estrada_EJ_GV___7_.jpg Iturria: Irekia\n19_09_19_G_Estrada_EJ_GV___5_.jpg Iturria: Irekia\n19_09_19_G_Estrada_EJ_GV___6_.jpg Iturria: Irekia\n19_09_19_G_Estrada_EJ_GV___4_.jpg Iturria: Irekia\n19_09_19_G_Estrada_EJ_GV___3_.jpg Iturria: Irekia\nDíaz-Veiga: “Etxeak garrantzi handia du norberarentzat, bizitzan zehar, eta, hartan, gustura bizitzen jarraitu behar da eta errealitate berri horretara egokitu”.\nDSS, 19 09 19\nBeatriz Artolazabal Enpleguko eta Gizarte Politiketako sailburuordeak eta Pura Diaz-Veiga Matia Institutuko ikertzaileak, gaur goizean, “Dementziekin lagunkoia den etxebizitza baterako gida” aurkeztu dute; gida Enpleguko eta Gizarte Politiketako Sailak sustatzen duen Euskadi Lagunkoia Sustraietatik proiektuaren esparruan prestatu da.\nBeatriz Artolazabal sailburuak honako hau azaldu du: “nagusientzako arreta afektuan, berotasunean, umorean, pazientzian eta enpatian oinarritzen da. Etxebizitzarako aldaketa errazak eta ekonomikoak dira, baina ohiko bizi-estiloarekin jarraitzeko, ezagumenaren galera atzeratzeko eta, aldi berean, beharrezkoak direnean zaintza-eginkizunak errazteko aukera ematen dutenak”.\n“Gida adinekoei edo dementzia duten eta zahartze-prozesuan dauden pertsonei zuzentzen zaie, bai eta beren zaintzaileei eta gizarte- eta familia-inguruneari ere. Informazio erraza eta erabilgarria ematen du dementziarekin bizi direnen behar bereziak identifikatzeko, eta xehetasunez aztertzen ditu gure etxebizitza errealitate horretara egokitzeak ematen dituen aukerak. Horrela, etxean gaitasunak aldatuta edo murriztuta dituzten dementziadun pertsonak bizi direnean, ohiko bizi-estiloarekin jarraitzeko eta zaintza-eginkizunetarako bide ematen da”, esan du Artolazabalek.\nSailburuak gidan jaso den dekalogoa azpimarratu du: “hark eraginkortasunez laburtzen ditu dementziekin lagunkoia den etxebizitza baterako aholkuak, bizitzarako jarreraren definizio bikaina. Alzheimerraren gaixotasunaren bilakaera atzeratzen eta humanizatzen saiatzeko helburuak batzen gaitu”.\nGida ataletan banatzen da, etxebizitza egituratzen duten gelen arabera (logela, sukaldea, komuna, egongela etab.), eta horietako bakoitzaren elementuei buruzko aholku eta gomendioak jaso ditu. Gainera, dementziaren garapenarekin etor daitezkeen zenbait arazoren aurrean nola jardun jakiteko proposamenen atala ere jaso da.\nPaperezko kopia elebidunak Euskadi Lagunkoia sareko udalerrien artean banatuko dira, eta Euskadi Lagunkoiaren webgunean esekiko da eta, bertan, PDF formatuan deskargatu ahalko da. Lana Eusko Jaurlaritzaren eta hirugarren sektoreko erakundeen, Enpleguko eta Gizarte Politiketako Sailaren eta Matia Fundazioaren arteko lankidetza publiko-pribatuaren emaitza da, “Euskadi Lagunkoia” programaren barruan.\nArtolazabal_matia_b.MP3 behera kargatu (700 KB)\nArtolazabal_Matia.MP3 behera kargatu (1 MB)


Hasiera » Nazioarteko Bisitarien Albisteak » Jamaikako bidaia berriak » Dominikar Errepublika Berria Jamaikako enbaxadoreak kortesia deia egin dio Jamaikako Turismo ministroari\nJamaikako Turismo ministroa Dominikar Errepublikako Jamaikako enbaxadorearekin bildu da\nJamaikako Turismo ministroa Hon. Edmund Bartlett-ek irudian gesticulatzen du Dominikar Errepublikako Jamaikako enbaxadore izendatu berria, Angie Martinez Tejera bikaintasuna (argazkian ezkerrean ikusia), bi herrialdeen arteko lankidetza arlo potentzialei buruzko eztabaidan.\nEnbaxadoreak eta ministroak bi herrialdeen arteko harremanak sendotzeko moduak eztabaidatu zituzten.\nEztabaidatu ziren aireko garraioa, helmuga anitzeko turismoa, turismoaren erresilientzia eta krisiak kudeatzea.\nBi turismo arduradunek COVID-19 pandemiaren ostean turismoaren industria globala berreraikitzeko estrategiei buruz ere hitz egin zuten.\nEnbaxadoreak Bartlett ministroari kortesia deitu zion duela gutxi Jamaikako Turismoa Ministerioaren Kingstoneko bulego berriak. Aztertutako gaien artean, bi nazioek harremanak sendotu ditzakete, hala nola aireko garraioa, helmuga anitzeko turismoa, turismoaren erresilientzia eta krisien kudeaketa, baita turismo globalaren industria berreraikitzeko estrategiak ere COVID-19ren ondoren. pandemia.\nJamaikako Turismo Ministerioak eta bere agentziek Jamaikako turismo produktua hobetzeko eta eraldatzeko eginkizuna dute, turismoaren sektoretik etortzen diren onurak jamaikar guztientzat handitzen direla ziurtatuz. Horretarako, turismoari bultzada gehiago emango dioten politikak eta estrategiak ezarri ditu Jamaikako ekonomiaren hazkundearen motor gisa. Ministerioak konpromisoa hartzen du turismoaren sektoreak Jamaikako garapen ekonomikoan ahalik eta ekarpenik handiena egin dezan bermatzeko bere irabazteko ahalmen izugarria dela eta.\nMinisterioan, turismoaren eta nekazaritza, manufaktura eta entretenimendu bezalako beste sektore batzuen arteko loturak sendotzeko karguaren buru dira eta, horrela, jamaikar guztiak bultzatzen dituzte herrialdeko turismo produktua hobetzeko, inbertsioari eusteko eta modernizatzeko. eta sektorea dibertsifikatzea hazkundea eta enplegua sortzea Jamaikako lagunentzat. Ministerioak hori kritikoa dela uste du Jamaikaren biziraupenerako eta arrakastarako eta prozesu horri ekin dio ikuspegi inklusibo baten bidez, Resorteko Batzordeek bultzatuta, eskala zabaleko kontsulten bidez.\nEzarritako helburuak lortzeko sektore publikoaren eta pribatuaren arteko lankidetza-ahalegina eta lankidetza konprometitua beharko direla onartuta, Ministerioaren planetan funtsezko eragile guztiekin duen harremana mantentzea eta mantentzea da. Hori eginez gero, uste da Turismo Iraunkorrerako Garapenerako Plan Nagusia gida gisa eta Garapen Plan Nazionala (2030 ikuspegia erreferentzia gisa) ministerioaren helburuak lor daitezkeela jamaikar guztien onurarako.


Amorebieta-Etxanoko Udalak kaleak eta hiri altzariak desinfektatuko ditu COVID-19ari eusteko — Amorebieta-Etxanoko Udala\nAmorebieta-Etxanoko Udalak kaleak eta hiri altzariak desinfektatuko ditu COVID-19ari eusteko\n•\tEdukiontzi guztiak desinfektatzen ari dira eta baita jende asko dabilen lekuak, hau da, arkupeak, supermerkatuetarako sarrerak edo paperontziak, beste batzuen artean. •\tEdukiontziak zabaltzeko eskularruak edo erabili eta botatzeko ezpainzapiak erabiltzea gomendatzen da. •\tCOVID-19 gaixotasunarengatik positibo eman dutenak dauden etxeetan edo koarentenan daudenek, beraien hondakinak poltsa baten barruan sartu beharko dituzte eta poltsa hori beste poltsa baten barruan sartu eta itxi, eta ondoren errefusaren edukiontzian utzi.\nAmorebieta-Etxano, 2020ko martxoaren 24a. Amorebieta-Etxanoko Udala garbiketa sakon bat egiten ari da desinfektatzeko produktuekin, kutsatzeko arriskurik gehien egon daitekeen lekuetan: lurpeko edukiontzien heldulekuetan eta lur gaineko edukiontzien tapetan; herrian jende asko dabilen lekuetan, esaterako arkupeak, supermerkatuetarako sarrerak; edo paperontziak, beste batzuen artean. Desinfekzioa aurreko astean hasi zen eta koronabirusaren kolpeari eusteko beharrezkoa den bitartean lan hauekin jarraituko da.


IoF National Convention 2010 - the ... by Jonathan Waddingham 2057 views\nUsing Web 2.0 tools to drive take-... by simonwakeman 1710 views\n10min mobile-app by easychen 1786 views\nBuilding an Ecosystem for Hackers by Rich Manalang 667 views\n写给技术人员的产品指南 by easychen 2613 views\nONS Dissemination Event 16.05.11 by alewis 1340 views\n3. gaia (klasean ikusi ez duguna)\n1. 3. Publizitatearen efektu komertzialak 3.1. Eskariaren dinamikaren gaineko efektuak 3.2. Irabazien gaineko efektuak 3.3. Eboluzio komertziala eta elementu publizitarioak\n2. 3.1. Eskariaren dinamikaren gaineko efektuak

*Eskariaren dinamika: marka baten salmentan eroslearen jokaera.

Nola neurtzen dira salmentak?

Unitate salduak

Diru-sarrerak

Merkatu kuota

Balore kuota

\n3. Kuota kontzeptua…

… izango zaigu erabilgarria, zifra absolutuak ez baitira adierazgarriak.

Portzentajeetan ematen da.

Testuingurua eskaintzen digu.

Publizitateak merkatu zein balore kuotan eragina izan dezake.

Kuota igoz

Kuota estabilizatuz

Kuota erorketa desazeleratuz

\n4. a) Penetrazio aldaketak

Penetrazio orokorrean igoera lortuz: segmentu guztietan igoera proportzionala lortuz.

Segmentu-penetrazioan igoera lortuz: segmentu batean igoera, besteak ukitu gabe.

\n5. b) Marka-fidelitatean aldaketak

Marka-fidelitatea: marka ugariren artean erabaki behar dugunean gehienetan marka berdinaren alde egitea.

Publizitateak gure marka aukeratu izatearen probabilitatea igo dezake.

Mezu berri bat.

Presio-publizitatearen areagotzea.

\n6. c) Kontsumo-tasa igotzea

Kontsumitzaileak denbora-tarte berean kontsumoa igotzea lortzea.

Mezu berriak.

Erabilera berriak.

\n7. d)Produktuaren banaketan aldaketak

Kontsumitzailea ez ezik, bitartekaria ere kontuan hartuko dugu.

Saltzailearen atentzio deitu, zuzenean jo:

Stock-a handitu dezan

Produktuaren posizioa dendan.

Merchandasing-aren erabilpena.

\n8. e) Salmenta osagarrien gaineko efektua

Epe-laburrean : Promozioa salmenta osagarriak igotzeko tresna izan daiteke.

Epe-luzean : promozioak publizitatearekin lan egin dezake marka-irudiaren eraketan.

\n9. f) Salmenta osagarriak marka-hedaduraren bidez

Marka-hedadura: produktu-berri bat, marka ezagun baten bermearekin.

Produktu berria publizitateak sortutako marka irudiaz baliatuko da. Ez da hasiberria, badu publizitate-lana bere aurretik.

\n10. 3.2. Irabazien gaineko efektuak

Azken finean, neurtu behar duguna. Dirua irabazi dugu, bai ala ez?

Irabaziak-publizitatea harremana lortzeko, konparaketa lanari ekin:

Publizitate eza

Publizitate eskasa

Publizitate eraginkorra

\n11. Ez bakarrik oinarrizko mozkinen gaineko igoerak, baizik eta ere…

… publizitatea egin ezean galduko genukeena zenbat murriztu den kontuan hartu

Diru-sarrerak – Kostuak = Mozkina

+

Galeretan izan dugun murrizketa

galeren dezeleratzea

Epe luzerako aurreikuspenak ere egin behar dira eta publizitateari egotzi –marka-fideltasuna, bazkideak lortzea…

\n12. Publizitateak lor ditzakeen diru-sarrera osagarriak

a) Prezioaren sentsibilitatearekiko murrizketa.

b) Publizitate inbertsioaren murrizketa.

c) Merkatu finantzieroen gaineko eragina.

\n13. a) Prezioarekiko sentsibilitatearen murrizpena

Gure produktuaren prezioa igotzean ze aldaketa eman daitezke eskarian?

Publizitatearen lana : eskaria mantentzea edo igotzea prezioa gorantz doan bitartean.

Publizitateak produktua erakargarriago egiten du, eta erakargarritasun plus hori ordaintzen da.

Prestigioa

Konfiantza

Hurbiltasuna

Unitate gehiago + sarrera gehiago unitate bakoitzean

\n14. b) Publizitate inbertsioaren murrizketa

Bi eratan murriztuko du publizitate-inbertsioa

Publizitate eraginkorra = gutxiengo inbertsioarekin eraginkortasun handiena.

Publizitate eraginkorra = epe luzerako efektuak dituena da. Bigarren kanpaina atzeratuz. Irudi-stock-a.

\n15. c) Merkatu finantzieroen gaineko eragina

Unitateen prezioaz aparte badago enpresaren prezioa, merkatu-balorean.

Salmenta kopurua

Errentagarritasuna

Marka-irudia

Markaren salmenta balorea.

\n16. 3.3. Eboluzio komertziala eta elementu publizitarioak

Hiru elementu publizitario funtsezkoak:

Mezua

Presioa

Media-plangintza

\n17. a) Mezua eta presioa

Presioa areagotu mezua aldatu gabe.

Salmenten hazkunderik ez da ematen. Salbuespena: Hazkundean dagoen merkatuan bakarrik.

Presioa bere horretan utzi mezua aldatuta.

Salmenten hazkunde oso apala (presioa areagotuz lortuko genukeenarekin konparatuta)

\n18. Mezua eta presioa (II)

Presioa areagotu mezua aldatuta.

Salmenten hazkunde adierazgarria hurrengo kasuetan:

Mezu-estrategia berria. Ardatz motibazioanalaren aldaketa.

Kontsumitzailearen jarrera aldatzeko nahia. Produktuaren berdefinizioa edo abantailen azalpen argiagoa.

Target berri batentzako mezua eraiki denean.

\n19. Mezua eta presioa (III)

Presio areagotzeak) biderketa lana egin dezake, baina aurretik mezuaren lan eraginkorra behar.

Presioa noraino: wear-in / wear-out

\n20. b) Inbertsioa eta merkatu-kuota

Zein da inbertsio publizitarioa eta merkatu kuotaren arteko harremana?

Beharrezkoa da inbertsio handia merkatuan presentzia handia izateko?

Inbertsio txiki batek lor dezake merkatu kuota adierazgarria?

\n21. Inbertsioa&Merkatu-kuota (II)

Merkatu egonkorretan harreman zuzena ikusten da:

inbertsio publizitario gehiago

=

merkatu kuota handiago

\n22. Inbertsioa&Merkatu-kuota (III)

Inbertsio publizitarioa portzentajeetan ulertuta.

Gehiago saldu = gehiago inbertitu

Enpresa liderrak nagusitasuna erakutsiko:

 publizista hoberenak kontratatu

 difusio hoberena eskaini

Mezua oinarria izanda inbertsio egoki eta jarrai batek bakarrik lortuko du egonkortasuna. Epe luzean ezinbestekoa da inbertsioa.

\n23. c) Kontaktu maiztasuna eta salmentak

Merkatu-kuota igotzeak inbertsio publizitarioaren igoera dakar: noiz arte?

Kontaktuen areagotzea ez-eraginkorra suertatzen da maila batera ailegatzerakoan.

Kontaktu kopuru minimoa behar eraginkorra kontsideratzeko Lehenengo kontaktua da eraginkorrena eta gero dezelerazioa. Kontsumo berezia Ohiko kontsumoa\n24. d) Difusioaren kalitatea

Medioen aukeraketa.

Ordutegiaren aukeraketa.

Kontsumitzailearen ezagutza.

Audientziaren profilaren ezagutza.

*Kontsumo orokorreko produktuek zailtasun handiagoak aukeraketa egokia egiteko.

\n25. e) Publizitatea&Promozioa= Sinergia

Publizitate eta promozio ekintzak bateratzen direnean bakoitzaren eraginkortasuna anplifikatzen da.

Publizitatearen eragina

+

Promozioaren eragina

bien eraginaren batura

= bien eragin anplifikatua


Lea Artibai Ikastetxean nazioarteko ikasle kopurua igo egin da — TUlankide MONDRAGON\n2015-16 ikasturtean Markina-Xemeingo zentroan hamalau ikasle izango dira Elikagaien Industrietan espezializatuko direnak, 2016eko ekainerarte bederatzirehun ordutako formakuntza jasoko dutelarik. "Pasantia Chilena" izeneko programari esker aipatutako herrialde amerikarreko ikasleak Markinan prestakuntza aldi bat egingo dute.\nTxileko Hezkuntza Ministerioak eta Tknika erakundearen arteko elkarlanaren emaitza da honako egitasmoa, Eusko Jaurlaritzako Lanbide Heziketaren Sailburuordetzak bultzatuta.\nEra berean, Lea Artibai Ikastetxea-Leartikerren, Mondragon Korporazioko enpresen, Renault Consultingen eta Azaro Fundazioaren babesarekin sustatutako TEP (Technology Entrepreneurship Program) programa espezializatuan parte hartzen ari dira herrialde ezberdinetako ikasleak.\nProiektuak goi-prestakuntza duten 180 profesionalen enplegagarritasuna hobetzea du helburu, eta, zenbatespenen arabera, euretako 120k lana lortuko dute bertan parte hartu ondoren. Programaren ezaugarriak kontuan hartuta (oinarri teknologikoa), enplegu egonkorrak izango dira, eta biztanleak Bizkaian geratzen direla bermatuko dute.\nNazioarteko proiektua izango da, eta beste herrialde batzuetako pertsonen partaidetza bultzatuko du. Partaidetza hori proiektuaren aberasgarri izango da, prestakuntza eta jatorri desberdinetako pertsonen artean jakintzaren eta kulturaren trukea sustatzeko.


Irlanda1 power point\nby Esmeralda Serrano\nIRLANDA• Estatu hau Irlanda deitzen da eta Europar kontinentearen ipar mendebaldean kokatzen da.\nHistoria• Historia: 1922 urteaz geroztik, bitan dago banatuta: Iparraldean, Ipar Irlanda, Erresuma Batuaren aginpean dagoena. Eta Hegoaldean Irlandako errepublika. K.a IV. mendean zeltek inbaditu zuten irla.\nHIRIBURUA• Bere hiriburua Dublin deitzen da.\nHizkuntza• Bertako hizkuntzak ingelera eta irlandera dira.\nJentilizazioa• Bertako jendilizazioa Irlandar edo Eiretar da.\nKoordenatu geografikoak• Irlandako uharteak 84.412 kilometro karratuko azalera du.• Kokapena: Europako Ipar-Mendebaldeko uhartea da Iralanda, Britaniar uharteetako mendebaldekoena.Koordenatu geografikoak: 7ºI, 54ºM.Muga geografikoak:-Ipar-Ekialdean iparraldeko itsasartea.- Hego-Ekialdean San Jorge Itsasartea.- Hego-Mendebaldean Itsaso Atlantikoa.\nKirolak• Futbola gehien praktikatzen den kiroletako bat da; gainera jarraitzaile asko dituena Irlanda osoan. Bere ekipoa ere badauka, Liga irlandesa de futbol. Horretaz aparte Irlandako futbol selekzioa, hiru aldiz klasifikatu zen futboleko munduko kopa jolasteko.• Beste kirol garrantsitsu bat ere criqueta da; futbol gaeliko, hurling.\nKlima mota• Klima mota: klima ozeanikoa edo atlantikoa dauka, hau da, urte osoan zehar eurite ugari daude eta tenperaturak leunak dira. Paisaia berdea dauka belardi, zuhaixka, zuhaitz, larre eta baso askoz osatua.\nBitxikeriak• Gastronomia: Irlandako gastronomia bi taldetan banatzen da, tradizionala, plater sinpleak erabiliz eta modernoa, hoteletan, eta jatetxeetan aurkitu ahal dituzunak.\nItalia1 power point\nFinlandia1 power point\nBielorrusia1 power point\nMikel, alain eta irati(norvegia)


elizaran.com - Nor gara\nElizaran alargunaren Fundazioak garatzen dituen jardueren partaide da. Sortzailea Micaela Elizaran anderea izan zen eta eraikuntzarako bere ondasunen zati bat eman zuen. Betidanik bere ekintza hezitzailea eskola kristauaren eta balioetan oinarritutako heziketan funtsatu da.\nIrabazi asmo gabeko ikastetxea, eta gazte eta emakumezkoei hezteko dohainik, helburuarekin sortu zen. XX.mende hasierako gizarteak eta ekonomiak ez zuen ekonomia urriko familien alaben kalitatezko heziketa bermatzen. Hasieratik, Elizaran ikastetxeak bere garaierako aurreratua, berritzailea eta egoerarekiko konpromisoa hartzen zuen heziketaren alde apustu egin zuen. Luzaroan milaka emakumezko-ikasle trebatu dira ikastetxean, gizarteak eskatzen zituen ezaguerak eta trebakuntza lortuz. Honela, Elizaran ikastetxea emakumearen sustapen eta laneratzean aitzindari bihurtu zen. Gure herriko aurrezki kutxa eta bankuetan lehen aldiz egin zuten emakume asko, gure ikasgeletatik atera ziren\nIkastetxeak, eskaintza gizartearen eskakizunetara egokitzeko, etengabeko aldaketak egiteko ahalmena izan du. Gaur egun, Lanbide Heziketaren ganapenarekin (Oinarrizko Lanbide Heziketa eta Erdi Mailako Lanbide Heziketa), Helduen Prestakuntzarekin eta Ikasketa Osagarriekin hartu du konpromisoa. Ikastea ez da inoiz erraza izan. Ikastetxeak, ikasteko zenbait ikasle gaztek dituzten zailtasunak jakinda, irakasle espezializatu onenak eta eskarmentu handikoak eskaintzen ditu; erakustea ere ez da erraza.\nElizaran ikastetxeak hezkuntza eta teknologiaren arteko lotura bilatzen du, berrikuntzaren alde eginez alderdi guztietan. Hezkuntza talde berritzailea gara.\nLan munduak, egokitzeko eta komunikatzeko ahalmena dutenak, ekintzaileak eta sortzaileak diren pertsonak eskatzen ditu.\nGure ikastetxeak pertsona osotasunean hezten duen formazioari erantzun nahi dio, bai arlo pertsonalean eta gizarte arloan ere.\nKulturalki oso konplexua eta globalizatutako munduan, Elizaran ikastetxeak, beti, kanpo aldera irekita egon nahi du gertatzen diren aldketen jakitun izateko, eta profesionalak eta pertsonak hezteko asmoz.


Planeta infinitu baten pusketak\nAnimazioa / Collage / Proiekzioak\nEl Iglú-en eskutik\n2019 maiatzak 10\n1 txanda/ 11:30 - 13:30\n2 txanda/ 16:30-18:30\nFamiliei zuzenduta (6-12 urte)\n6-12 urte bitarteko haurrentzako tailerra, gure planeta eta bere misterioei buruz ausnartzeko, gure unibertso handian harrigarriak baina izan daitezkeen izakiak irudimena erabiliz sortzeko; cut out teknikaren bidez hauek animatu ahal izateko animazioaren oinarrizko nozioak ezagutuz, eta, azkenik, ikusentzunezko murgiltze-ikuskizun baten ko-autoreak izateko helburuekin.\nIkuskizuna 30 pertsonentzako edukiera daukan iglu formako eraikin baten gainean 360º-tan proiektatuko da. Esperientzia honek, gutxi gora-behera, 15 minutuko iraupena dauka eta tailerraren ostean gertatuko da, familia eta lagunak ikusle izatera gonbidatuz.\nOzeanoan murgildu, espazioa mihatu eta ikuskizun honetako izaki miresgarriak ezagutu. Iglu bat, 360º-tako proiekzioak eta zure irudimena dira Lurraren aniztasuna ezagutzeko egin beharreko bidai sinestezin honetan behar dituzun elementuak. Animali imajinarioek, naturaren itxura harrigarriek eta unibertso infinitu batek aukera berriez betetako planeta bat sortzen dute.


Uluwatu camps – Sare Berdeak\nGaiak Kontsumo arduratsua, Natur ingurua babestea, Ura\nKategoriak Beste udalerri batzuk, Bidean, Busturialdea-Urdaibai, Galdakao, Nerbioi Ibaizabal, Txorierri, Urduliz, Uribe-Kosta\nKirola eta ingurumena uztartzen dituzten hezkuntza-programak.\nGetxoko Kirol Portuan ur-kirolak eta itsas ekosistemaren kontserbazioa uztartzen dituen udako hiri-campusa.\nHaurrek primeran pasatzen dute uretako kiroletan (kayak, paddle surf, bela…) ekosistema bertatik bertara ezagutu eta hura zaintzen nola lagundu ikasten duten bitartean.\n💰 Prezioa: 140€ astean\n🗓 Datak: Ekainaren 27tik uztailaren 1era, Uztailak 4tik 8ra, Uztailak 11tik 15era, Uztailak 18tik 22era, Uztailak 25etik 29ra, Abuztuak 1etik 5era, Abuztuak 8tik 12ra, Abuztuak 15etik 19ra, Abuztuaren 22etik 26ra, Abuztuaren 29tik irailaren 2ra\n📧 Kontaktua: urkanpusa@uluwatucamps.com eta 722325828.\nUr kanpusaren zenbait argazki\nLUR KANPUSA ESKOLA\nUdako udalekua, gaua igarotzeko eta euskaran murgiltzeko aukerarekin. Hainbat ekosistema eta etxalde ezagutzen dituzte, inpaktua aztertzen dute eta ohitura jasangarriak hartzen dituzte jolas eta jardueren bidez. Haurrek espazio seguru eta familiarrean gozatzen dute, ekosistemen arteko desberdintasunak ikasten dituzte, baserriak eta ekoizleak bisitatzen dituzte, naturan duten eragina ulertzen dute eta ohitura jasangarriagoak hartzen ikasten dute.\n💰 Prezioa: 375€ / 6 egun\n🗓 Datak: Uztailaren 3tik 8ra, Uztailaren 12tik 17ra, Uztailaren 17tik 22ra.\n📧 Kontaktua:lurkanpusaeskola@uluwatucamps.com eta 722325828.\nLur kanpusaren zenbait argazki\n.Piraguan plastikozko hondakinak biltzea, Getxoko itsas ingurunea zaintzeko eta errespetatzeko. Itsas hondakinen arazoetan murgiltzen dira. Arazoaren kausak eta ondorioak ekosisteman ulertzen dituzte. Hondakinen bilketa egiten dute, ondoren bereizi eta egoera hori hobetzeko zer egin dezakegun hausnartzeko. Partikularrei, elkarteei, ikastetxeei eta enpresei zuzentzen zaie, Garapen Iraunkorreko hainbat helburutan zuzenean eraginez (12. helburua, Ekoizpen eta Kontsumo Arduratsua, eta 14. helburua, Urpeko Bizitza).\n💰 Prezioa: 28 €/ 2 ordu eta erdi eta 3 ordu artean.\n🗓 Datak: Asteko edozein egunetan, martxotik urrirarte. Gutxienez 4 pertsonako taldea, harremanetan jarri hobekien komeni zaizuen ordutegia adosteko.\n📧 Kontaktua: oceancleaning@uluwatucamps.com eta 722325828.\nOcean cleaning zenbait argazki\nInformazio gehiago: https://uluwatucamps.com/


SAMIAM Traketsak edo berritzaileak?\nSamiam taldearen ibilbidea berrikusten duen txostena da hau. Hasieratik gaur egun arte, protagonistek beraiek taldearen diskografia gurekin errepasatu dute.Samiam eta gisa bereko hainbat banda hardcore amerikarraren bigarren belaunaldiaren protagonista izan ziren. Henry Rollinsen Black Flag-ek �bere alderdirik zakarrenean� edota Descendents-ek �bere alderdirik punk-popzaleenean� gidatu zuten urrezko garaia igarota, Minor Threat, Adolescents, 7 Seconds, Bad Religion eta Samiam-en jatorria osatuko zuten taldeak loratzen hasi ziren. Samiam-eko kideak hain zuzen, beren idoloetatik aldendu ziren agortuta zirudien estilo bati izaera propioa emanez. Ahots berezi bat zen estilo pertsonal horren muina, une batez entzun eta talde bat ezagutzera eramaten zaituen horietakoa. R&R-aren barruan Mot�rhead taldeari gertatzen zaion bezala, Berkeleyko (Kaliforniako Estatua) boskoteak hardcorearentzako popzaleegia izatearen zama zeraman eta poparentzako hardcoreegia izatearena. Kontzeptu arraroa, inondik inora, �emocore� etiketa modu naturalean agerrarazi zuena. Emocorea, aipatu bi estiloen arteko gurutzadurak, gerora bestelako adarkadura baztuk izanen zituen, emo edo slowcorea kasu. Bi azpigenero hauek 90. hamarkadako hondarrean ugaldu ziren. Musikari dagokionez, 80ko hamarkada ez zen soilik Estatu espainiarrean oparoa izan. Ditxosozko Movida delakoari (bere azken egunetan), itsasoaz beste aldean aurkari ederra agertu zitzaion. Asmorik ez konparazioetan sartzeko (batzuen epelkeriak eta besteen gogortasunak aski garbi hitz egiten dute), baina hardcorearen olatu berriak bere aurrekoek erakutsitako errebeldia politikoaren izpirituarekin segitzeko misioa zeukan. Musikari gazteak ziren, skater-ak gehientsuenak, sistemarekin haserre, desilusionatuta, frustratuta eta ez ulertuak, eta ez orden horretan halabeharrez. Makina martxan jartzen da\n1988an, zonaldeko talde desberdinetan trebatu ondoren, Samiam sortuko zuten ondoko musikari hauek: Jason Beebout mikrofonoan (lehen Isocracy-n ibilitakoa), Martin Brohm baxuan (Isocracy-n lau kordak astindu zituen baita ere), Sergie Loobkoff gitarra nagusian (Sweet Baby Jesus-en bateria jole aritutakoa zen), James Brogan bigarren gitarran (orduan nahiko ezagunak izan ziren Social Unrest-en partaide izandakoa) eta Mark Mortinsen baterian. Gilma Street auto-izendatutako eszena (Ekialdeko kostaldean, Kalifornian alegia, zerbait esateko zeukaten talde mordoa zegoen) beste mugimendu musikalen pareko indarra izaten hasi zen, grungeak Seattlen-en edo sleaze rockak Los Angelesen lortu zuten parekoa. Nabaritzen zen zerbait inportantea sortzen ari zela, eta Samiam erdi erdian zegoen. 1990ean taldearen izen bera zeraman lanarekin debutatu zuten: Samiam. U.K Subs taldeko Nicky Garreten New Red Archives diskoetxe independenteak argitaratu zuen diskoa. Lan bitxia, non power-punk eta pop dentsoenaren arteko nahasketa gauzatzen hasi zen. Ezin hardcore bezala definitu, gerturatzen bazaio ere, baina estreinako bira egiteko balio izan zitzaien Europa eta AEBetan barrena, Ultraman eta Snuff melodikoekin batera. Ordurako, Mark Mortinsen bateria joleak ontzia utzia zuen, ikasketak bukatzera Hawai-erako bidea hartuta. Dave Ayer-ek ordezkatu zuen aipatu tourra egiteko.\nSan Frantziskoko East Bayko eszena, non arestian aipatutako Gilman Street delakoa barnean zegoen (eta baita Berkeleyko hiria ere) arreta gune bilakatzen hasi zen Estatu Batuetako leku askotan. Bigarren LPa, Soar (New Red Archives), 1991n agertu zen. Mr. Brettek ekoiztu zuen, garai onenetan zegoen Bad Religion taldeko gitarra jole eta konpositoreak eta jaio berri zen Epitaph diskoetxeko kapoak. Gero, Ep sorta bat argitaratu ondotik, disko onenetako bat heldu zen 1992an: Billy (New Red Archives). Azal-gaineko emozioen bilduma handia, sentimentaltasuna erraietatik tratatua, emora hurbilduz pasarte askotan, eta arrakasta eztabaidaezinak zituena: Get Out edota diskoa irekitzen duen Don�t Break Me abestiak adibidez. Argitaratu ondotik, Dave Ayer-ek baketak utzi zituen. Los Angelesko Red Kross-en aldizka bateria jotzen zuen Victor Endrizzok ordezkatu zuen (gerora, Masters Of Reality-n arituko zen Endrizzo). Handik gutxira gauza bera egin zuen Martin Brohm baxu jotzaileak, eta etxeko eszenan lagun zuten Aaron Rubin (Mr. T Experience) sartu zen taldera. Eta grungearen ondoren zer?\n1994an, Kurt Cobainek bere buruaz beste egiten du eta grungeak mundu osoko emisorak monopolizatzeari uzten dio. Green Day-ren punk-pop freskoak beteko du utzitako hutsunea. Hauei esker �Samiam-en garai berekoak ziren�, Atlantic diskoetxe multinazionalak Berkeleyko boskotea radioformuletan sartzeko potentzial handia ikusi zuen. Urte horretan Clumsy grabatu zuten, taldearen goreneko lana. Hardcorea eta sentimendua (Jason Beebout abeslariaren ahots indartsua baliatuz) nahasteko filosofiari atxikita, Capsized izenburuko singleak dezenteko oihartzuna izan zuen kontinente berri nahiz zaharrean. Abestiko bideoak ere harrera ona izan zuen MTV-n. Telebista kateak Green Day edo Offspring bezain altu bultzatuko zituela zirudien. Baina Atlantic-eko kapoek nahi zutena bezainbeste ez zuen funtzionatu (diru kontuei dagokienean bederen) eta multinazionaletik eragotziak izan ziren. Bay Area Sound delakoaren barruan grabatu zen diskorik onenetako bat geldituko zen konpainiaren jabetzapean. Ordura arteko birak arrakastatsuak gertatu ziren. Bad Religion, Circle Jerks (Bad Religion-eko Greg Hetson gitarra jolearena), Texas Is The Reason, The Toadies, Supersuckers edota The Goops izan ziren Samiam-ek izan zituen oholtza-lagunetako batzuk. Estilo heterogeneotasun hau taldearen izaera estilistikoaren ezaugarria izan zen ere. Klasifikatzeko ezinezkoak ziren. Behintzat, ez bere osotasunean. Orduan, beste bateria jole bat sartu zen taldera, orduantxe joan zenaren ordezko. M.P. inizialak zituen. Samiam-etik igarotako bateria jole kopuruari erreparatuz gero, taldea Spinal Tap-ekin antza handia hartzen hasi zela esan daiteke.\n1996 urtea zen eta Samiam-ek abesti berriak zituen eta bira egiteko izugarrizko gogoak. Baina Atlantic-ekin zeukaten kontratuaren hizki txikiak oso egoera deserosoan utzi zituen, ez aurrera ez atzera, ez beraiekin ez gabe. Bi urte linboan egoteak gogoeta egitera bultzatu zituen. Taldearen une zailenak izan ziren. Azkenean, Atlantic-ek amore eman zuen eta Burning Heart Records zigilu suediarrarekin (egun Epitaph-en frankizia) sinatzea utzi zien. Burning Heart-etik Millencolin eta No Fun At All taldeak atereak ziren besteak beste.\nHorrela, 1998an You Are Freaking Me Out lan bikaina sortu zuten, zeina Ignition zigiluak Estatu Batuetan banatu zuen. She Found You, diskoko abesti nagusia, printzipioen benetako aitorpen bat zen � taldearen lanaren eta diskoetxeekin izaniko tirabiren ingurukoa�, nahiz eta amodiozko kantu bat dirudien. Kantu honek independente izatearen dignitatea itzuli zien eta, bide batez, Kontinente Zaharreko fan segizioa berritu egin zuten.\nAstray, beren azken diskoak, hainbat taldekideren aldaketa ezagutu zuen baita ere. Bateria jole berri bat (beste bat), sartu zen, Johnny Cruz izenekoa, eta lau kordetan Sean Kennerly hasi zen. Sergie gitarra jolea taldera bueltatu zen Knapsack-en aritu ostean Samiam-en lehortea igaro bitartean.\nOrain, lau urtez bereiztuta egon ondotik �beste proiektutan murgilduta ibili dira taldekideak� eta Noise On Tour-en eskutik, Samiam-ekoek musikarenganako sentitzen duten pasioa erakutsiko dute martxoan Penintsula osoan barrena (Portugal barne) eginen duten biran. Eta duela urte batzuk mugitu ez diren hardcorearen aire zaharkituak berrituko dituzte. Berriz adio esateko bildu dira. Pentsaezina hortaz, galtzea.\nDISKOGRAFIA PROTAGONISTEN HITZETAN\nTaldearen historian gehiago sakontzeko, Sergie Loobkoff beteranoarekin eta Sean Kennerly iritsi berriarekin harremanetan jarri ginen. Denborak ematen duen perspektibarekin, Berkeley-ko boskotearen lan eta mirariak kontatzeko eskatu genien, izan ere, ez baita inportantena hiri horretan lekutzen den unibertsitate ospetsua.\nSamiam (New Red Archives, 1990)\nSergie: �Duela urte asko ez dut disko hau entzuten. Uste dut idei on batzuk dituela, baina desordenatua entzuten da. Ez genekien ongi zer nahi genuen. Azkarregi grabatu eta argitaratzeko nahiak ez zion onik egin. Ez nioke taldea ezagutzen ez duen inori disko hau erostea gomen-datuko�. Sean: �Disko azkar eta dentsoa da. Mark, lehen bateria jotzaileak oso azkar jotzen zuen. Hori da nabarmenena�.\nSoar (New Red Archives, 1991)\nSergie: �Fan zahar askok uste dute hau dela Samiam-en lanik onena. Kantu onak dituela uste dut, baina produkzioa eskasa izan zen. Momentu horretan birak egiteari ekin genion eta tokian tokiko banda bat baino gehiago izatera pasa ginen. Horregatik, disko honetan zerbait inportantea egiten hasi ginen�.\nSean: �Disko honek kantu eta testu hobeagoak zituen, baina oraindik biluztua eta gordina entzuten zen�.\nBilly (New Red Archives, 1992)\nSergie: �Aurreko bi diskoetan bezala, Billy ez zen guztiz ongi entzuten. Gainera, ez genituen testu onak idazten, adarretatik joaten ginen. Egiturak nahasiak ziren. Adibiderik garbiena Don�t break me kantua da, non leloa eta kantuaren gainontzeko zatia beti ez doazen riff berdinean. Esandakoa, oraindik nahastuta genbiltzan�. Sean: �Billy ez zen ongi saldu produkzio txarra zuelako, nahiz eta kantu onak zeuden, Don�t break me eta Regret kasu.\nClumsy (Atlantic, 1994)\nSergie: �La hau taldearen benetako boom-a izan zela uste dut. Oso harro nago kantuen egitura eta konposizioekin. Disko honetan Victor Endrizzo gurekin zegoen, segur aski jo izan dudan musikaririk onena. Beck, Macy Gray, Willie Nelson eta abarren taldeetan aritu da�. Sean: �Taldearen une gorena da. Abestiak sendoak dira hasieratik bukaeraraino. Oso ongi ekoitzita, energia kuota handiak ditu�\nYou are freaking me out (Burning Heart/Ignition, 1998) Sergie: �Jende askok uste du Clumsy disko tristea dela eta hau zoriontsua. Ados nago. Biretan jendeak ongi erantzuten die kantu hauei. Ez da Clumsy bezain beroa, baina oraindik ongi entzuten da�. Sean: �Lehenbiziko zortzi abestiak oso ongi entzuten dira, azkenekoetako batzuek indarra galtzen badute ere�.\nAstray (Hopeless, 2000)\nSergie: �Abestiz abesti, Samiam-en disko onena dela uste dut. Jendeak erotu naizela uste izanen du: egia da Samiam ez dela munduko bandarik onena, baina banda on bat gara. Lp hau beti egin nahi izan dugunaren adibide garbia da: batzuetan azkarrak eta gogorrak, beste batzuetan lasaiak eta geldoak, hau da, post-punk talde bat�. Sean: �Astray-n oinarri erritmiko bikaina dago eta hitzek Clumsy baino lehen eginak dirudite�.\nHaroldKritikakTony Sly, 1970-2002BerriakINSERTA denbora existitzen ez deneanElkarrizketak Bidali zure iruzkina\nKontzertu gehiago ikusi ArtikuluakLouWireESKORBUTO bizitzarik makabroenakJAMES BROWN funkaren arima basatiaWILSON PICKETTVULPES zorra kitatu nahianNEGU GORRIAK jarrera baten historiaLAUREL AITKEN Izar handi txikiaDESMOND DEKKER jatorrizko rude boyaMCD TIM BUCKLEY mugak hautsi zituen musikariaMINUTEMEN hiruki perfektuaMORPHINE low rock saxoz jantziaARTHUR LEE & LOVE bera da maitasunaJOHNNY CASH beltzerako galdatua


Integra administrazio zerbitzu nagusiak n Elektronikoaren baloratzeko soluci batera IPv6-n pasabide-administrazioek P SARA Sarearen eskaintzen dituen herrilan, as zerbitzuen erabilgarritasuna p online publikoak interneteko protokolo berriarekin. Integra administrazio elektronikoaren zerbitzuak IPv6 pasabide-irtenbidearekin nagusiak ezarriko du herri-administrazioek, eta horrela igo egingo da zerbitzu publikoak eskaintzen dituen SARA Sarearen erabilgarritasuna on-line interneteko protokolo berria.\nEap - justizia ministerioak nagusiak eguneratzen web atariak jendearentzat eskuragarri egoteko IPv6-n zerbitzu komunak erabiliz SARA Sarearen\nJustizia ministerioak nagusiak eguneratzen web atariak jendearentzat eskuragarri egoteko IPv6-n zerbitzu komunak erabiliz SARA Sarearen\nIntegra administrazio elektronikoaren zerbitzuak IPv6 pasabide-irtenbidearekin nagusiak ezarriko du herri-administrazioek, eta horrela igo egingo da zerbitzu publikoak eskaintzen dituen SARA Sarearen erabilgarritasuna on-line interneteko protokolo berria.\nOgasun eta herri administrazio ministerioak (MINHAP) zuzendaritza nagusiaren bidez, prozedurak eta modernizazio administratiboko, administrazio elektronikoa sustatzeko hainbat ekimen garatzen ari da. IPv6-rako sustatuko du administrazio publikoetan, “ dagokien lana Sartzeko espainian IPv6 protokoloa sustatzeko plana ”\nEkimen horien artean, eta zerbitzuen erabilgarritasuna bizkortu administrazio elektronikoaren irisgarritasun IPv6, SARA sarearen bidez eskaintzen ari MINHAP, zerbitzu komun bat, IPv6 Gateway IPv6 bidez sartzeko administrazio elektronikoan, eta gaur egungo konekta daitezke horietako batera IPv4-rako IPv6 Internet.\nZerbitzu hau erabiltzen da, esperientzia pilotu hainbat egiten diren bitartean egindako IPv6 sartzea, administrazio elektronikoaren zerbitzuak, adibidez, baita MINHAP honetan parte hartzeko 060 ataria GEN6 europako proiektua IPv6-ren hedatzeko zerbitzu digitalen del sector público.\nIntegrazio bere zerbitzuak, besteak beste, IPv6 Gateway zure web gunea eta egoitza elektronikoa justizia ministerioak duen lehen erakundea irtenbidea urrats handia da erabili, egokitzeko, etorkizuneko interneterako da IPv6-ren ezinbesteko pieza.


Rolf Steinhilper Doktorea, Mondragon Unibertsitatean bisitari — TUlankide MONDRAGON\nRolf Steinhilper Doktorea, Mondragon Unibertsitatean bisitari\nRemacompind proiektuko lanen segimendu planaren baitan kokatzen da Berrekoizpenerako Teknologien Munduko erreferentea den Steinhilper doktorearen bisita, non Goi Eskola Politeknikoko lau ikerketa lerrok eta Cegasak hartzen duten parte.\nSteinhilper Doktorea 35 urtez aritu da lanean Fraunhofer Ikerketa Elkartearekin ekoizpen, berrekoizpen, birziklatze eta ekodiseinu proiektuetan. Gaur egun, Ekoizpen eta Berrekoizpen Teknologien irakaslea da Bayreutheko Unibertsitaean (Alemania) eta 2006 geroztik Prozesuen Berrikuntzan proiektu taldeko arduraduna ere bada Fraunhoferren. Bertan, Berrekoizpenerako Teknologien Zentro Europarra kudeatzen du.\nSteinhilper Doktorearen bisita REMACOMPIND proiektuako lanen segimendu planaren baitan kokatzen da, non Goi Eskola Politeknikoko lau ikerketa lerrok eta CEGASAk hartzen duten parte Steinhilper Doktorea eta Orkestraren laguntzarekin.\nREMACOMPIND proiektua IHOBEk bultzatutako Ekoberrikuntza proiektuen baitan kokatzen da eta helburu du berrekoizpen aktibitateen garapenerako aukerak aztertzea, hala nola EAEn esparru horretan I+G+i-rako dauden aukerak identifikatzea. Horretarako, piezak errekuperatzeko plan baterako merkatu-nitxoak identifikatu eta definituko dira. Plan horrek osagarri, produktu eta ekipo industrialen remanufaktura azkarra eta ekonomikoa ahalmendu behar du, beti ere egungo araudiak betetzen direla bermatuz.


"Maya Erlea: urrezko esfera", 2021eko maiatzaren 28tik aurrera, zinemetan\nPublikatuta: 2021/05/14 10:53 (UTC+2) Azken eguneratzea: 2021/05/27 10:02 (UTC+2)\n"Maya Erlea: urrezko esfera", maiatzaren 28tik aurrera, zinemetan\n"Maya Erlea: urrezko esfera" estreinatuko da maiatzaren 28an Zinema Euskaraz programaren baitan. Estreinaldiaren harira, zozketak antolatu ditu 3 klubak.\n''Maya Erlea: urrezko esfera'', maiatzaren 28tik aurrera, zinemetan\nMaya Erlea: urrezko esfera filma euskaraz iritsiko da zinema-aretoetara, maiatzaren 28an, Zineuskadik sustatzen duen Zinema Euskaraz programari esker. Film hau izango da 2021ean Zinema Euskarazen baitan estreinatuko den bosgarren luzemetraia.\nNoel Cleary da filmaren zuzendaria.\nFilma ikusteko aukera emango diegu 3 klubeko kideei, 14 sarrera bikoitz zozkatu baititugu film luzea aurretik adostutako zinema-aretoetan ikusteko. Irabazleen zerrenda.\nBestalde, Maya Erlea: urrezko esferaren estreinaldiaren harira, filmaren 10 opari-sorta zozkatu ditu 3 klubak kideen artean. Sorta bakoitza Maya Erlearen panpinak, katiluak eta bi musukok osatzen dute. Zorionak irabazleei!


Txeiene eta Arapaho herrietako kideek, AEBetan gizon zuriak egindako eta oroimen kolektiboan iraun duen sarraski handietako bat oroitu dute asteburuan. 1864ko azaroaren 29an 700 bat soldaduk 150 bat txeiene eta arapaho hil zituzten, gerora Sand Creek-eko Sarraskia gisa oroituko zen egun beltzean. Native News guneak jaso du omenaldiaren albistea, 150 urte bete diren honetan. Ingelesezko Wikipedian informazio ugari dago. Garaiko idatzi eta testigantzek jaso dutenez, orain 150 urte, Coloradoko...\nsahara stormont errepublikar erc independentismoa Maroko donostia loialista erreferenduma kurdistan askegunea mural egunerokoa herrialde katalanak independentzia scotland irlanda iparraldea Euskal Herria maputxe desobedientzia kazetaritza ipar irlanda referendum UVF ira euskal herria israel katalunia euskara bobby sands ciu preso cup brasil adams belfast snp derry bakea bds PKK palestina escocia zibila Eskozia


Erandioko Udaltzaingoak eta Ertzaintzak segurtasun-dispositiboa jarriko dute Altzagako jaietan - Erandio - Hiruka.eus\nErandioko Udaltzaingoak eta Ertzaintzak segurtasun-dispositiboa jarriko dute Altzagako jaietan\nHiruka.eus 2016-08-23 09:00\nErandioko udaltzain bi. © ERANDIOKO UDALA\nErandioko jaiak direla-eta, eguenetik domekara elkarregaz dispositiboa jarriko dute Erandioko Udaltzaingoak eta Ertzaintzak, "gorabeheren prebentzioa bermatzeko eta herritar guztiek jaiak segurtasunez gozatzea ziurtatzeko", Eusko Jaurlaritzaren Segurtasun Sailak zabaldutakoaren arabera.\nErtzaintzak eta Erandioko Udaltzaingoak indartu egingo dute agente kopurua jaiegun hauetan. Horrela, polizia-patruila uniformedunak eta kalez jantzitakoak antolatuko dituzte. Agenteak jai-barrutian zein inguruetan hedatuko dituzte, eta Erandioko metro-geltokian ere egingo dituzte zaintza-lanak. Delituen eta bestelako gorabeheren prebentzioa da horren guztiaren helburua.\nHalaber, prebentziozko alkoholemia-kontrolak egingo dituzte, kale eta errepideetan alkoholaren eraginpean gidatzea eragozteko. Arreta berezia jarriko diete alkohola saltzen duten lokalei, adingabeei edari alkoholdunak sal dakizkien saihesteko.\nJaietan garrantzi handia izango du substantzia sorgorgarrien trafikoa eta kontsumoa prebenitzeak eta zigortzeak. Udaltzaingoak eta Ertzaintzak jai-ekitaldietako parte-hartzaileei ohartarazi nahi diete diru-zorroak eta jabetzak are gehiago zain ditzatela; izatez, jaiak oro har eta bereziki kontzertuak direla-eta, jende andana bilduko dela baliatuta, ebasketan ibili ohi diren zorro-lapurren gisako delitugileen kopurua gehitzea aurreikusi dute.\nEra berean, "arreta berezia" eskainiko diote "sexu-askatasunaren kontra izan daitezkeen delituen prebentzioari, eta, horretarako, mota horretako delituak egiteko lekurik arriskutsuenak zainduko dituzte", Segurtasun Sailak iragarri duenez.\nHiruka.eus 2016 abu 22 Erandio\nBeste urte batez, Altzagako sanagustinek bat egingo dute Bilboko Aste Nagusiagaz, baina hori ez da traba izango erandioztarrentzat. Abuztuaren 24ti...


Nola transferitu fitxategiak gailuen artean haririk gabe Androidea\nZiur ziur zeure burua ikusi duzula Android gailuen artean fitxategiak transferitu nahi dituzula eta jo duzula Bluetooth edo konektibitatea NFC. Konektibitatea denbora gutxian eta fitxategiak bidaltzeari dagokionez erabat zaharkituta geratu dena, batez ere fitxategi anitzez eta pisu handiko fitxategiez hitz egiten dugunean.\nHorregatik, bideo-mezu honetan niretzat gaur egun dutena dakarkizuet Fitxategiak Android gailuen artean haririk gabe transferitzeko bi aplikazio onenak eta benetako bihotzekoak abiaduran,\nMezu honetan hizketan ari naizen bi aplikazioak eta bideoan abiadura proba batean azaltzen ditudanak Google Play Store dendan doan eskuratu ahal izango dituzun bi aplikazio dira. ShareIT y Xender eta gero, bi aplikazioek eskaintzen diguten guztia eta niretzat gogokoena azaltzen dut.\n1 SHAREit - Transferitu eta partekatu\n1.1 Deskargatu SHAREit doan Google Play dendatik\n2 Xender - Transferentzia azkarra\n2.1 Deskargatu Xender doan Google Play dendatik\nSHAREit - Transferitu eta partekatu\nNiretzat, erantsitako bideoan esaten dizudan bezala, Xender baino pixka bat motelagoa den aplikazioa den arren, nire gogokoena fitxategiak Android gailuen artean transferitu dudarik gabe SHAREit da. Hau da, neurri handi batean, aplikazioen erabiltzaile interfaze dotore eta atsegina, nire gusturako Xenderrek eskaintzen digunaren gainetik dagoena.\nSHAREit-ekin ahal izateaz gain fitxategiak haririk gabe transferitu Android gailuen artean hori abiadura handian Bluetooth baino 200 aldiz azkarragoa, 20 Mb / s-ko abiadura lortu ahal izateak, nire gusturako bikaina eta ezin hobea bihurtzen duena, aplikazioa erabiltzea hain erraza den erabiltzaile-interfaze bikaina eta landua da, haurrentzako jolasa dela dirudi.\nNiretzat oso garrantzitsua den honetaz aparte, aplikazioak ere baditugu edo iOS bateragarriak diren bezeroak (iphone / iPad), Windows Phone, Windows XP / Vista / 7/8/10 eta Mac OS, beraz, fitxategiak gailuen artean haririk gabe transferitzeko aukeratutako aplikazioa da, mundu osoko 600 herrialde baino gehiagotan 200 milioi erabiltzaile inguruko eskandalua izanik.\nEsan edo aipatu gabe doa SHAREit-ekin gai izango garela transferitu gailu artean nahi dugun edozein fitxategi mota segundotan edozein motatako fitxategi konprimituekin, musika eta audio fitxategiekin, irudi eta bideo fitxategiekin eta mota guztietako dokumentu eta fitxategi guztiekin bateragarria denez, luzapena edozein dela ere.\nDeskargatu SHAREit doan Google Play dendatik\nSHAREit-Fitxategiak transferitu, partekatu eta kudeatu\ngaratzailea: Smart Media4U Technology Pte. Ltd.\nXender - Transferentzia azkarra\nNahiz eta SHAREit baino abiadura zertxobait handiagoa, erantsitako bideoan erakutsi dizuet mezu honen hasieran utzi dizudana, nire Xender-entzat, aplikazio bikaina denez, handik urrundu beharrik gabe, bigarren posizioa eman nahi nion gailuen arteko hari gabeko fitxategiak transferitzeko bi aplikazio onenen sailkapen honetan.\nArrazoia izatea baino ez da askoz gutxiago landutako erabiltzaile interfazea Horietan batzuetan zaila da aplikazioak dituen aukerak edo funtzionalitateak aurkitzea, bide batez asko baitira.\nSHAREit-ekin bezala, Xender-ekin dugu Android, IOS, Windows, PC eta Mac aplikazioen bertsioakAndroid gailuen artean fitxategiak haririk gabe abiadura handian transferitu ahal izateaz gain, plataforma anitzeko transferentzia esperientzia ere lortuko dugu, hau da, sistema eragile desberdinak dituzten gailuen artean fitxategiak transferitzea.\nXender, SHAREit-en moduan, bidali nahi dugun edozein fitxategi, luzapen edo motarekin bateragarria da.\nDeskargatu Xender doan Google Play dendatik\nXender -Musika, bideoa partekatu\ngaratzailea: Xender fitxategiak partekatzeko taldea\nArtikuluaren bide osoa: Androidea » Android aplikazioak » Fitxategiak gailuen artean haririk gabe transferitzeko bi aplikazio onenak\nSendAnywhere erabiltzen nuen, nahiko azkarra, erraza eta plataforma anitzekoa. Baina konturatu nintzen Telegram-ekin nire ordenagailuen artean (ordenagailua barne) bidali dezakedala, beraz, ahari, ROM eta bateria telefono mugikorrean gorde ditudala gehiegi den aplikazio bat kenduta ...\nParabéns hair conteúdo, orria parabéns da!\nEdonora bidaltzeak mila buelta ematen dizkie guztiei ... Plataforma anitzekoa ere bada.